open-index/open-wikipedia-markdown huggingface dataset:
મહા વદ ૧૦

**મહા વદ ૧૦** ને ગુજરાતી માં **મહા વદ દશમી** કે **મહા વદ દશમ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના ચોથા મહિનાનો પચ્ચીસમો દિવસ છે, જ્યારે શક સંવત મુજબ વર્ષના અગિયારમાં મહિનાનો પચ્ચીસમો દિવસ છે. 

## તહેવારો અને ઉજવણીઓ
* 

## મહત્વની ઘટનાઓ 
*

## જન્મ
* ???? - સ્વામી દયાનંદ સરસ્વતી, ક્રાંતિકારી સમાજસુધારક અને આર્યસમાજનાં સ્થાપક.

## અવસાન
* ૧૯૩૭ - સંતશ્રી જલારામબાપા, વીરપુર. (જ. ૧૮૫૬)

## સંદર્ભ
----

શ્રેણી:પંચાંગ
શ્રેણી:સમય
ફેબ્રુઆરી ૮

**૮ ફેબ્રુઆરી** નો દિવસ ગ્રેગોરીયન પંચાંગ મુજબ વર્ષનો ૩૯મો (લિપ વર્ષ દરમ્યાન પણ ૩૯મો) દિવસ છે. આ દિવસ પછી વર્ષ પુરું થવામાં ૩૨૬ દિવસ બાકી રહે છે.

## મહત્વની ઘટનાઓ 
* ૧૮૩૭ – રિચર્ડ જોન્સન યુનાઇટેડ સ્ટેટ્સ સેનેટ દ્વારા પસંદ કરાયેલા યુનાઇટેડ સ્ટેટ્સના પ્રથમ વાઇસ પ્રેસિડેન્ટ બન્યા.
* ૧૮૭૯ – લોર્ડ હેરિસની આગેવાની હેઠળની ઇંગ્લેન્ડની ક્રિકેટ ટીમ પર સિડનીમાં એક મેચ દરમિયાન હુમલો થયો.
* ૧૯૫૫ – સિંધ, પાકિસ્તાનની સરકાર પ્રાંતમાં જાગીરદારી પ્રથાને નાબૂદ કરવામાં આવી. આ રીતે સંપાદિત કરવામાં આવેલી ૧૦ લાખ એકર (૪૦૦૦ ચોરસ વર્ગ કિ.મી.) જમીન જમીનવિહોણા ખેડૂતોમાં વહેંચવામાં આવી.
* ૧૯૬૦ – યુનાઇટેડ કિંગડમના મહારાણી એલિઝાબેથ દ્વિતીયએ ઓર્ડર-ઇન-કાઉન્સિલ બહાર પાડીને જણાવ્યું કે તેણી અને તેમનો પરિવાર *હાઉસ ઓફ વિન્ડસર* તરીકે ઓળખાશે, અને તેમના વંશજો *માઉન્ટબેટન-વિન્ડસર* નામ ધારણ કરશે.
* ૧૯૭૪ – અવકાશમાં ૮૪ દિવસ રહ્યા બાદ સ્કાયલેબ ૪ પૃથ્વી પર પાછું ફર્યું.
* ૧૯૮૩ – મેલબોર્ન ધૂળનું વાવાઝોડું ઓસ્ટ્રેલિયાના બીજા ક્રમના સૌથી મોટા શહેરમાં ત્રાટક્યું. ઓસ્ટ્રેલિયાના અત્યાર સુધીના સૌથી ખરાબ દુષ્કાળ અને ગંભીર હવામાનની સ્થિતિના કારણે ૩૨૦ મીટર (૧૦૫૦ ફૂટ) ઊંડા ધૂળના વાદળોએ શહેરને આવરી લીધું.

## જન્મ 
* ૧૮૧૯ – જ્હોન રસ્કિન, અંગ્રેજ લેખક, તત્ત્વજ્ઞાની, કલા વિવેચક અને વિક્ટોરિયન યુગના બહુજ્ઞ (અ. ૧૯૦૦)
* ૧૮૯૭ – ડૉ. ઝાકીર હુસૈન, ભારતીય શિક્ષણશાસ્ત્રી અને રાજકારણી, ભારતના ત્રીજા રાષ્ટ્રપતિ (અ. ૧૯૬૯)
* ૧૯૦૬ – ચેસ્ટર કાર્લસન એ અમેરિકન ભૌતિકશાસ્ત્રી, સંશોધક અને ફોટો કોપીઅર (ઝેરોક્ષ) મશીનના શોધક (અ. ૧૯૬૮)
* ૧૯૬૩ – મોહમ્મદ અઝહરુદ્દીન, પૂર્વ ભારતીય ક્રિકેટ કપ્તાન અને રાજકારણી
* 
## અવસાન 
* ૧૯૭૧ – કનૈયાલાલ મુનશી, ભારતીય સ્વતંત્રતાસેનાની, રાજકારણી, શિક્ષણશાસ્ત્રી અને ગુજરાતી સાહિત્યકાર (જ. ૧૮૮૭)
* ૧૯૯૫ – કલ્પના દત્ત, ભારતીય સ્વતંત્રતા ચળવળના કાર્યકર (જ. ૧૯૧૩)
* ૨૦૦૨ – રવિ ઉપાધ્યાય, ગુજરાતી સાહિત્યકાર (જ. ૧૯૨૮)
* ૨૦૦૭ – એના નિકોલ સ્મિથ, અમેરિકી ફિલ્મ અને ટેલિવિઝન અભિનેત્રી (જ. ૧૯૬૭)

## તહેવારો અને ઉજવણીઓ 
* 

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:ફેબ્રુઆરી
જામા મસ્જિદ, અમદાવાદ

**જામા મસ્જિદ** કે **જુમ્મા મસ્જિદ** એ ગુજરાત રાજ્યના અમદાવાદ શહેરની સૌથી જૂની મસ્જિદોમાંની એક છે.

તે અમદાવાદના બાદશાહ અહમદ શાહે ઈ.સ. ૧૪૨૪માં બનાવડાવી હતી. આ મસ્જિદનું નિર્માણ થયું એ સમયે આ મસ્જિદ ભારતની સૌથી મોટી મસ્જિદ હતી. મસ્જિદની પૂર્વ દિશામાં અહમદ શાહ, તેમના પુત્ર, અને તેમના પૌત્રની કબર આવેલી છે જે *અહમદ શાહ રોજા* તરીકે ઓળખાય છે અને નજીકમાં જ તેમની પત્નીઓની કબર પણ આવેલી છે જે *રાણીના હજીરા* તરીકે ઓળખાય છે.

શ્રેણી:અમદાવાદ
શ્રેણી:અમદાવાદ શહેરનાં સ્થાપત્યો
શ્રેણી:અમદાવાદનાં જોવાલાયક સ્થળો
શ્રેણી:રાષ્ટ્રીય મહત્વનાં સ્મારકો
ઊંધિયું

**ઊંધિયું**એ એક મિશ્ર શાકની વાનગી છે, કે જે ગુજરાત રાજ્યમાં બનાવવામાં આવતી ક્ષેત્રીય વાનગી છે. આ વાનગીનું નામ ગુજરાતી શબ્દ ઊંધુ પરથી પડ્યું છે. પારંપારિક રીતે ઊંધિયું (જેને *માટલાનું ઊંધિયું* અથવા *માટીયાનું ઊંધિયું* કહેવાય છે) માટીના વાસણને જમીનમાં ઊંધુ દાટીને ઉપરથી દેવતા સળગાવીને બનાવવામાં આવતું. આજે પણ દક્ષિણ ગુજરાત વિસ્તારમાં માટલાનું ઊંધિયું ખુબ જ લોકપ્રિય છે. 

આ એક શિયાળુ વાનગી છે, જેમાં દક્ષિણ ગુજરાત માં ઉગાડવામાં આવતાં શાકભાજીઓ વપરાય છે. અન્ય શાક સાથે તેમાં (કતારગામની)સુરતી પાપડી, કાચું કેળું, મૂઠિયાંભૂરું કોળું વપરાય છે. આ શાકને એક મસાલેદાર રસામાં પકવાય છે જેમાં ક્યારેક કોપરું પણ વપરાય છે.

સુરતી ઊંધુયું એક ઊંધિયાનો પ્રકાર છે. જેને લગ્ન જેવા પ્રસંગે પૂરી સાથે પીરસાય છે.આ પણ એક મિશ્ર શાક છે, જેમાં લીલી તુવેર, ખમણેલું કોપરું નખાય છે. આને અધકચરા વાટેલાં શિંગદાણા, છીણેલ કોપરું અને કોથમીરથી સજાવાય છે. આને રોટલી કે ભાત સાથે ખવાય છે.

## સામગ્રી
(આંદાજિત પ્રમાણ સાથે)
* સુરતી પાપડી (કતારગામની) = ૧/૨ કિ.ગ્રા.
* રવૈયા (નાના રીંગણાં) = ૧/૪ કિ. ગ્રા.
* લીલવા (લીલી તુવેર)ના દાણા - ૧/૪ કિ. ગ્રા.
* લીલાં (જાડાં) મરચાં (ભજીયાં માટે વપરાય છે તે)
* કાચાં કેળાં = ૨-૩
* બટાકા = ૧/૨ કિ.ગ્રા
* રતાળું = ૧/૪ કિ.ગ્રા.
* સુરણ = ૧/૪ કિ.ગ્રા.
* અને અન્ય લીલાં શાક જે મળે તે.

ભરવાના મસાલા માટે:
* નારિયળનું ખમણ = ૧ વાડકો
* કોથમીર = મોટી ઝૂડી
* વાટેલા આદુ મરચાં = સ્વાદ અનુસાર
* લીલું લસણ = સ્વાદ અનુસાર
* અજમો = ૧ ચમચી
* હળદર, ધાણાજીરું, મીઠું, હિંગ, ખાંડ, સ્વાદ પ્રમાણે.

મૂઠિયા માટે:
* ચણાનો લોટ - ૧૫૦ ગ્રામ
* મેથીની ભાજી - ૧૦૦ ગ્રામ
* મરચું, હળદર, મીઠું, હિંગ, વગેરે સ્વાદ પ્રમાણે.

## રીત
#ચણાના લોટમાં મોણ નાખી, ઝીણી સમારેલી મેથી, સ્વાદ અનુસાર લાલ મરચું, હળદર, મીઠું નાંખીને ભેળવી લો. ચણાના લોટની જગ્યાએ ઘઉંનો લોટ પણ ઉપયોગમાં લઇ શકાય છે. ઘણા લોકો તેને ફરસું રાખવા માટે મકાઇના લોટનો પણ ઉપયોગ કરે છે. પાણી વડે કણક બાંધી, ગોળ કે લાંબગોળ મૂઠિયાં વાળી તેલમાં તળીને બાજુમાં રાખી લો.
#બટાકા, રતાળુ અને સુરણના એક-એક વેઢા જેટલા ચોરસ ટૂકડા કરીને તેલમાં લાલ થાય તેવી રીતે તળીને એક બાજુ પર રાખો
#રવૈયામાં ઉપરથી ઊભો અને નીચેથી આડો એમ ચીરા પાડવા, મરચાને એક બાજુથી ચીરો મુકવો જેથી તેમાં મસાલો ભરી શકાય.
#ચીરા પાડ્યા હોત તેમાં મસાલો ભરવો.
#કડાઈમાં અડધો વાડકો તેલ મૂકવું તેમાં રાઈ-હિંગનો વઘાર કરવો.
#સૌપ્રથમ પાપડી ઉમેરી દેવી તેના પ્રમાણમાં મીઠું નાખી દો. અન્ય સૂકા મસાલા અને અજમો નાખો.
#પાપડી સાંતળીને તળેલા શાક તેમાં ઉમેરો.
#ભરીને તૈયાર કરી રાખેલા રવૈયા, મરચા અને અન્ય શાક કડાઈમાં ઉમેરી દો.
#હલાવો અને બાકી વધેલો મસાલો ઉમેરીને ચડવા દો.
#શાકને ઉછાળા મારીને હલાવો.
#બધાજ શાક સંપૂર્ણ પણે ન ડૂબે તેવું પાણી રસા માટે ઉમેરો.
#ચડવા દો. રંધાઈ જાય ત્યારે પીરસો.

શ્રેણી:વાનગી
શ્રેણી:ગુજરાતી વાનગી
શ્રેણી:ગુજરાતી ભોજન
ફેબ્રુઆરી ૯

**૯ ફેબ્રુઆરી** નો દિવસ ગ્રેગોરીયન પંચાંગ મુજબ વર્ષનો ૪૦મો (લિપ વર્ષ દરમ્યાન પણ ૪૦મો) દિવસ છે. આ દિવસ પછી વર્ષ પુરું થવામાં ૩૨૫ દિવસ બાકી રહે છે.

## મહત્વની ઘટનાઓ 
* ૧૮૯૫ – વિલિયમ જી મોર્ગને મિન્ટોનેટ નામની એક રમત બનાવી જે બાદમાં વોલીબોલ તરીકે ઓળખાઈ.
* ૧૯૦૦ – આંતરરાષ્ટ્રીય પુરુષ ટેનિસ ટુર્નામેન્ટ ડેવિસ કપની શરૂઆત કરવામાં આવી.
* ૧૯૮૬ – હેલીનો ધૂમકેતુ છેલ્લે આંતરિક સૌરમંડળમાં દેખાયો.
* 
## જન્મ 
* ૧૯૦૭ – વિનોદિની નીલકંઠ, ગુજરાતી નિબંધકાર, નવલકથાકાર, નવલિકાકાર અને બાળસાહિત્ય લેખક (અ. ૧૯૮૭)
* ૧૯૧૧ – બાબુભાઈ જશભાઈ પટેલ, ગુજરાતના છઠ્ઠા મુખ્યમંત્રી (અ. ૨૦૦૨)
*
## અવસાન 
* ૧૮૫૨ – દયારામ, ગુજરાત નાં પ્રાચીન કવિ. (જ. ૧૭૭૭)
* ૧૯૮૧ – એમ. સી. ચાગલા, ભારતીય ન્યાયવિદ, રાજનીતિજ્ઞ અને કેબિનેટ મંત્રી (જ. ૧૯૦૦)
* ૧૯૮૪ – બાલાસરસ્વતી, ભારતીય શાસ્ત્રીય નૃત્યાંગના (જ. ૧૯૧૮)
* ૨૦૧૨ – ઓ. પી. દત્તા, ભારતીય દિગ્દર્શક, નિર્માતા અને પટકથા લેખક (અ. ૧૯૨૨)
*

## તહેવારો અને ઉજવણીઓ 
* 

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:ફેબ્રુઆરી
સ્વતંત્રતા દિવસ (ભારત)

thumb|right|300px| ભારત દેશની રાજધાની દિલ્હી ખાતે ફરકતો ત્રિરંગો

ભારત દેશના **સ્વતંત્રતા દિવસ** તરીકે  ૧૫મી ઓગસ્ટના દિવસને ઉજવવામાં આવે છે. ઇ.સ. ૧૯૪૭નાં વર્ષમાં આ દિવસે અંગ્રેજોની ગુલામીમાંથી ભારત દેશ આઝાદ થયો હતો, આથી આઝાદીની લડતમાં સફળતા મળી અને સ્વતંત્રતા હાંસલ કરી તેની ખુશીમાં દર વર્ષે સ્વતંત્રતા દિવસ ઉજવવામાં આવે છે. આ દિવસને ભારતભરમાં રાષ્ટ્રીય તહેવાર તરીકે જાહેર કરવામાં આવેલો છે. દેશનાં તમામ કાર્યાલયોમાં આ દિવસે જાહેર રજા આપવામાં આવે છે. આખા દેશમાં સ્થાનિક સ્વરાજની સંસ્થાઓ (રાજ્ય સરકારો, જિલ્લા, તાલુકા અને ગ્રામ પંચાયતો) દ્વારા ધ્વજ વંદનના કાર્યક્રમોનું આયોજન કરવામાં આવે છે. મુખ્ય સમારંભ નવી દિલ્હીમાં ઉજવવામાં આવે છે જેમાં ભારતના વડાપ્રધાન લાલ કિલ્લા પરથી તિરંગો ફરકાવે છે અને પ્રજાજોગ સંદેશ આપે છે, જેનું ટેલિવિઝન પર જીવંત પ્રસારણ કરવામાં આવે છે. આ સંદેશામાં તેઓ સરકારની પાછલા વર્ષની સિદ્ધિઓ વર્ણવે છે, મહત્ત્વનાં મુદ્દાઓ જણાવે છે અને વધુ પ્રગતિ તથા વિકાસ માટે દેશને પડકાર કરે છે. વડા પ્રધાન આઝાદીની ચળવળનાં નેતાઓને શહિદોને શ્રદ્ધાંજલિ આપે છે અને સ્વાતંત્ર્ય સેનાનિઓને યાદ કરે છે. ભારતની સાંસ્કૃતિક વિવિધતાનું પ્રદર્શન, વિજ્ઞાન અને ટેક્નોલોજી ક્ષેત્રે દેશે કરેલી પ્રગતિ વિગેરેની ઝાંખી, ભારતની શસ્ત્ર તાકાતનું નિદર્શન અને દેશના સુરક્ષા દળોની પરેડ આ ઉજવણીનું અભિન્ન અંગ છે.

## ઉજવણી 
સ્વતંત્રતા દિવસ એ ભારતના ત્રણ રાષ્ટ્રીય તહેવારોમાંથી એક છે (અન્ય બે છે ૨૬ જાન્યુઆરી- પ્રજાસત્તાક દિવસ અને ૨ ઓક્ટોબર - ગાંધીજયંતિ). ભારતનાં બધાં રાજ્યો અને કેન્દ્રશાસિત પ્રદેશોમાં એ મનાવવામાં આવે છે. સ્વતંત્રતા દિવસની પૂર્વસંધ્યાએ ભારતના રાષ્ટ્રપતિ "રાષ્ટ્ર જોગ સંદેશ" આપે છે, તેમજ ૧૫મી ઓગસ્ટના રોજ વડા પ્રધાન દિલ્હીના લાલ કિલ્લા પર ભારતીય ધ્વજ ફરકાવે છે. તેઓ ભારતીય સ્વતંત્રતા ચળવળના નેતાઓને શ્રદ્ધાંજલિ આપે છે. ભારતનું રાષ્ટ્રગીત "જન ગણ મન" ગવાય છે. ભાષણ પછી ભારતીય સશસ્ત્ર દળ અને અર્ધ સૈન્ય દળોના વિભાગોના કદમતાલ (માર્ચ પાસ્ટ) આવે છે. કવાયત અને પ્રદર્શની સ્વતંત્રતા સંગ્રામ અને ભારતની વિવિધ સાંસ્કૃતિક પરંપરાના દ્રશ્યો દર્શાવે છે. આવી જ ઘટનાઓ રાજ્યની રાજધાનીઓમાં થાય છે જ્યાં વ્યક્તિગત રાજ્યોના મુખ્યમંત્રીઓ રાષ્ટ્રધ્વજ લહેરાવે છે, ત્યારબાદ કવાયત અને અનુક્રમણિકા અનુસાર કાર્યક્રમ થાય છે. ૧૯૭૩ સુધી રાજ્યપાલો રાજ્યની રાજધાનીઓમાં રાષ્ટ્રધ્વજ ફરકાવતા હતા ફેબ્રુઆરી ૧૯૭૪માં તમિળનાડુના મુખ્યમંત્રી એમ. કરુણાનિધિએ તત્કાલિન વડાપ્રધાન ઇન્દિરા ગાંધી પાસે આ મુદ્દો ઉઠાવ્યો કે મુખ્યમંત્રીઓને સ્વતંત્રતા દિવસે રાષ્ટ્રધ્વજ ફરકાવવાની છૂટ આપવામાં આવે. બાદમાં સંબંધિત રાજ્યોના મુખ્યમંત્રીઓને ૧૯૭૪થી સ્વતંત્રતા દિવસની ઉજવણી પર રાષ્ટ્રીય ધ્વજ ફરકાવવાની છૂટ આપવામાં આવી છે.દેશભરની સરકારી અને બિન-સરકારી સંસ્થાઓમાં ધ્વજવંદન સમારોહ અને સાંસ્કૃતિક કાર્યક્રમો યોજાય છે. શાળાઓ અને કોલેજોમાં ધ્વજવંદન સમારોહ અને સાંસ્કૃતિક કાર્યક્રમો યોજવામાં આવે છે. મુખ્ય સરકારી ઇમારતો મોટેભાગે રોશનીથી શણગારવામાં આવે છે. દેશ પ્રત્યેની નિષ્ઠાના પ્રતીક માટે વિવિધ કદના રાષ્ટ્રધ્વજનો વિપુલ પ્રમાણમાં ઉપયોગ થાય છે.

## આ પણ જુઓ 
* પ્રજાસત્તાક દિન (ભારત)
* ભારતનો ઇતિહાસ

## સંદર્ભ 
શ્રેણી:ભારત
શ્રેણી:મહત્વના દિવસો
વડાપાવ

**વડાપાવ** એ એક ખાદ્યપદાર્થ છે, જે *ફાસ્ટ ફુડ*ની શ્રેણીમાં આવતી વાનગી છે. આ વાનગીને મહારાષ્ટ્રનું બર્ગર પણ કહી શકાય છે. વડાપાવ મુંબઈ પરિસરમાં અતિશય લોકપ્રિય છે. આ વડાપાવમાં વપરાતાં વડાં એટલે બટેટાવડાં નહીં કે મેદુવડાં. ગુજરાતીમાં આ વાનગીને વડાંપાંવ તરીકે ઓળખી શકાય, પણ મહારાષ્ટ્રમાં આને વડાપાવ તરીકે ઓળખાય છે.

## ઇતિહાસ
વડાપાવનો ઉદ્ભવ મધ્ય મુંબઈમાં થયો હોવાનું સામાન્ય રીતે મનાય છે. દાદરના અશોક વૈદ્યને મોટાભાગે તેની આવૃત્તિ માટે યશ અપાય છે, જેમણે ૧૯૬૬માં દાદર સ્ટેશનની બહાર વડાપાવ વેચવાનું શરૂ કર્યું હતું. વડાપાવ વેચવાનું કેન્દ્ર ૧૯૬૦ના દાયકામાં કલ્યાણમાં *ખિડકી વડાપાવ* તરીકે વાઝે કુટુંબ દ્વારા શરૂ કરાયું હતું. 

## સામગ્રી
આ વાનગીના બે મુખ્ય ભાગ છે વડાં અને પાંવ. બાફેલા બટેટાને મસળી, તેમાં લીલું મરચું, કોથમીર, આદુ, હળદર વગેરે મિશ્ર કરી. તેમાં મીઠા લીમડા, રાઈ, હિંગ, અડદની દાળ વગેરેનો વઘાર કરવામાં આવે છે. આ પ્રકારે તૈયાર કરેલા માવાના ગોળા કરી, તેને બેસન (ચણાનો લોટ)ના ખીરાંમાં બોળી, ઉકળતા તેલમાં તળી લેવામાં આવે છે. પાંવ ઘરમાં નથી બનાવાતા, તેને બેકરીમાંથી ખરીદીને લવાય છે. આ પાંવનો એક વિશિષ્ટ સ્વાદ હોય છે. આ પાંવને વચ્ચેથી કાપીને તેમાં લસણની સૂકી ચટણી કે અન્ય કોઈ ચટણી લગાડી, તેમાં વડું મૂકી ખવાય છે.

## હાલની આવૃત્તિ 
આજ કાલ વડા પાવના પાવને ગ્રીલ કરી, તેમાં ચીઝ ઉમેરી, માખણ (બટર) માં શેકી, સૂકી લસણની ચટણીને બદલે તીખી કે મીઠી ચટણી ઉમેરી વેચાય છે. સામાન્ય પાવને બદલે બર્ગરના ગોળાકાર પાવ અને થોડોક મોટો વડો બનાવી *જમ્બો વડાપાવ* નામે વેચાય છે.

## સંદર્ભ 
શ્રેણી:મરાઠી વાનગીઓ
શ્રેણી:વાનગી
શ્રેણી:ફરસાણ
શ્રેણી:અલ્પાહાર
શ્રેણી:મુંબઇની પ્રખ્યાત વાનગીઓ
ગર્ગ સંહિતા

**ગર્ગ સંહિતા** એ ગર્ગ મુનિએ રચેલું પુસ્તક છે જેમાં મુખ્યત્વે કૃષ્ણના જીવનનું વર્ણન છે. આ ગર્ગ સંહિતા, અને જ્યોતિષવિદ્યાનો નિરૂપણ ગ્રંથ, કે જેનું નામ પણ ગર્ગ સંહિતા છે, તે બંને અલગ-અલગ છે. જ્યોતિષવિદ્યાવાળી ગર્ગ સંહિતામાંથી ફક્ત અમુક જ શ્લોકો હાલમાં પ્રાપ્ય છે, પરંતુ આ ગર્ગ સંહિતા અકબંધ છે. 

ગર્ગ સંહિતા વિવિધ "ખંડો"માં વહેંચાયેલી છે, જે નીચે મુજબ છે:

*ગોલોક ખંડ
*વૃંદાવન ખંડ
*ગિરિરાજ ખંડ
*માધુર્ય ખંડ
*મથુરા ખંડ
*દ્વારકા ખંડ
*વિશ્વજીત ખંડ
*બલભદ્ર ખંડ
*વિજ્ઞાન ખંડ
*અશ્વમેધ ખંડ

યુગ પુરાણનાં બે અધ્યાયો પણ આ ગર્ગ સંહિતાનો જ ભાગ છે.

શ્રેણી:પુરાણ
શ્રેણી:વૈદિક સાહિત્ય
ગુજરાત સમાચાર

**ગુજરાત સમાચાર** ગુજરાત રાજ્યમાં પ્રકાશિત થતું એક મુખ્ય ગુજરાતી અખબાર (દૈનિક સમાચારપત્ર) છે. આ વર્તમાન પત્રનું મુખ્ય કાર્યાલય ખાનપુર, અમદાવાદ શહેરમાં આવેલું છે અને શાખાઓ સુરત, વડોદરા તેમજ રાજકોટ શહેરમાં પણ આવેલી છે.

આ સમાચાર પત્રની આવૃત્તિઓ ગુજરાતનાં મુખ્ય શહેરો અમદાવાદ, વડોદરા, સુરત, રાજકોટ, ભુજ સિવાય મુંબઈ તેમ જ ન્યૂ યોર્કથી પ્રકાશિત કરવામાં આવે છે. 

આ દૈનિકનો પ્રથમ અંક ૧૯ જાન્યુઆરી ૧૯૩૨ના રોજ પ્રકાશિત થયો હતો.

## સંદર્ભો 
## બાહ્ય કડીઓ 
* ગુજરાત સમાચારની અધિકૃત વેબસાઇટ

શ્રેણી:દૈનિક
શ્રેણી:સમાચારપત્ર
શ્રેણી:ગુજરાતી સમાચારપત્ર
સંદેશ દૈનિક

**સંદેશ** ગુજરાત રાજ્યમાં પ્રકાશીત થતું એક મુખ્ય ગુજરાતી અખબાર (દૈનિક સમાચાર પત્ર) છે અને તેની સ્થાપના ૧૯૨૩માં થઇ હતી.

આ વર્તમાન પત્રનું મુખ્ય કાર્યાલય અમદાવાદ શહેરમાં આવેલું છે, અને શાખાઓ સુરત, વડોદરા તેમ જ રાજકોટ શહેરમાં પણ આવેલી છે. આ સમાચાર પત્રની આવૃત્તિઓ ગુજરાતનાં મુખ્ય શહેરો અમદાવાદ , વડોદરા, સુરત, રાજકોટ, ભાવનગરમાંથી પ્રકાશિત કરવામાં આવે છે. સંદેશ ગુજરાતી સાપ્તાહિક તેમજ સંદેશ આંતરરાષ્ટ્રિય શિકાગો, ઇલિનોઇસ, યુનાઇટેડ સ્ટેટ્સ માંથી બહાર પાડે છે.

આ છાપું *ધ સંદેશ લિમિટેડ* નામની સંસ્થા તરફથી બહાર પાડવામાં આવે છે. આ સંસ્થાના સી.એમ.ડી. તેમ જ સંદેશ અખબારના મુખ્ય તંત્રી ફાલ્ગુન ચીમનભાઈ પટેલ છે.

## પૂર્તિઓ 
સંદેશમાં આવતી પૂર્તિઓ નીચે મુજબ છે.
* રવિવાર : સંસ્કાર
* સોમવાર : આર્થિક
* મંગળવારઃ નારી
* બુધવાર : અર્ધસાપ્તાહિક
* ગુરુવાર : શ્રધ્ધા 
* શુક્રવાર : સિને સંદેશ
* શનિવાર : કિડ્ઝ વર્લ્ડ

## સંદર્ભ 
## બાહ્ય કડીઓ 
* સંદેશ વેબસાઇટ

શ્રેણી:દૈનિક
શ્રેણી:ગુજરાતી સમાચારપત્ર
ગુજરાતમિત્ર

**ગુજરાતમિત્ર અને ગુજરાતદર્પણ** ગુજરાત રાજ્યના સુરત શહેરમાંથી પ્રકાશીત થતું એક મુખ્ય ગુજરાતી અખબાર (દૈનિક સમાચાર પત્ર) છે. આ વર્તમાન પત્રનું મુખ્ય કાર્યાલય સુરત શહેરમાં આવેલું છે, અને શાખા વડોદરા શહેરમાં પણ આવેલી છે.  
આ સમાચાર પત્રની આવૃત્તિ મધ્ય ગુજરાતનાં મુખ્ય શહેર વડોદરાથી પણ પ્રકાશિત કરવામાં આવે છે. 

## ગુજરાતમિત્રની પૂર્તિઓ 
* રવિવાર : રવિવારીય પૂર્તિ
* સોમવાર : સત્સંગ
* મંગળવાર : આસપાસ ચોપાસ
* બુધવાર : દર્પણ પૂર્તિ
* ગુરુવાર : મનોરંજન
* શુક્રવાર : સિટી પ્લસ
* શનિવાર : સન્નારી

## બાહ્ય કડીઓ 
* **ગુજરાતમિત્ર અને ગુજરાતદર્પણ** છાપાંની વેબસાઇટ 

શ્રેણી:દૈનિક
શ્રેણી:સમાચારપત્ર
શ્રેણી:ગુજરાતી સમાચારપત્ર
ઉઘરોજ

**ઉઘરોજ (તા. માંડલ)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા અમદાવાદ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા માંડલ તાલુકામાં આવેલું એક ગામ છે. ઉઘરોજ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:માંડલ તાલુકો
બટેટાવડાં

**બટેટાવડાં** અથવા **બટાકાવડાં** એ ભારતીય ઉપખંડમાં ખાવા માટે વપરાતી એક તળીને બનાવવામાં આવતી વાનગી છે. ભારત દેશના પશ્ચિમ ભાગમાં આવેલા મહારાષ્ટ્ર અને ગુજરાત રાજ્યોમાં બટાકાવડાં એક અત્યંત લોકપ્રિય ફરસાણ/નાસ્તો છે. 

બટેટાવડાં તેલમાં તળીને બનાવાતી વાનગી છે. તે દેખાવમાં ગોળાકાર હોય છે. તેની બહારનું આવરણ ચણાના લોટના ખીરાનું હોય છે, જે તળાતા સખત બની જાય છે. તેની અંદર બાફેલા અને વઘાર કરેલા બટાકાંનું મસાલાયુક્ત મિશ્રણ હોય છે.

## રીત 
#બાફેલા બટેટાંને છૂંદીને માવો બનાવો.
#આમાં લીલા મરચાં, આદુ, (ગમે તો લસણ), મીઠું વાટીને મિશ્ર કરો. તેમાં ઝીણી સમારેલી કોથમીર ઉમેરો.
#એક વધારીયામાં તેલ લઈ તેમાં અડદની દાળ, રાઈ, આખા ધાણા, હિંગ, હળદર અનુક્રમે નાખીને વધાર તૈયાર કરો.
#વધારને માવા પર રેડી દો. તેમાં તૈયાર કરેલ મસાલો ઉમેરી ભેળવી દો.
#આના મુઠ્ઠી આકારના ગોળા વાળો.
#ચણાના લોટનું ખીરું તૈયાર કરો તેમાં મરચું મીઠું અને હળદર ઉમેરો.
#તૈયાર કરેલ ગોળાને ખીરામાં ડુબાડી તેલમાં તળવા મુકો.
#જો કે વઘાર આવશ્યક નથી, ઘણી વખત બટાકાવડાંનો માવો વઘાર કર્યા વગર જ તૈયાર કરવામાં આવે છે. ગુજરાતમાં જો વઘાર કરવામાં પણ આવે તો તે વઘારમાં અડદની દાળ વાપરવામાં આવતી નથી. મહદંશે દક્ષિણ ભારતમાં વઘારમાં અડદની કે ચણાની દાળ મુકવાનો રિવાજ છે. ગુજરાતમાં કોઈપણ જાતના વઘારમાં મોટેભાગે રાઈ, જીરું અને અજમો જ વપરાય છે.

## આ પણ જુઓ 
*વડા-વિવિધ પ્રકારના વડા
*વડાપાવ-મુંબઈની અતિ પ્રખ્યાત વાનગી

શ્રેણી:મરાઠી વાનગીઓ
શ્રેણી:ગુજરાતી વાનગી
શ્રેણી:ગુજરાતી ભોજન
શ્રેણી: ફરસાણ
માંડવી દરવાજા

**માંડવી દરવાજા** વડોદરા શહેરના જૂના વડોદરા વિસ્તારના બિલકુલ મધ્યમાં આવેલ છે, જેની ચારે તરફ લહેરીપુરા દરવાજા, ચાંપાનેર દરવાજા, પાણીગેટ દરવાજા અને ચોખંડી દરવાજા એમ કુલ ચાર દરવાજા આવેલ છે.

પ્રાચીન  વડોદરા આ ચાર દરવાજાને જોડતી કિલ્લા જેવી દીવાલની વચ્ચે વસેલું હતુંં. માંડવી દરવાજો મુઘલ યુગમાં બનાવવામાં આવ્યો હતો, જેનું નવીનીકરણ ગર્વનર મલ્હારરાવ માલોજી દ્વારા ઈ. સ. ૧૭૩૬ની સાલમાં કરવામાં આવ્યુંં હતું. લહેરીપુરા દરવાજાની જેમ જ તહેવારના સમયે માંડવી દરવાજાને પણ રોશનીથી સજાવવામાં આવે છે.

શ્રેણી:વડોદરા શહેર
શ્રેણી:જોવાલાયક સ્થળો
દિવેલ

right|thumb|250px|દિવેલીંના બીજ
**એરંડીયું** અથવા **દિવેલ** (Castor oil) એક વનસ્પતિ તેલ છે, જે દિવેલીના બીયાંમાંથી તેને પીલીને કાઢવામાં આવે છે. આ તેલ રંગે રંગહીનથી  લઇને હલ્કા પીળા રંગનું પ્રવાહી હોય છે. આ તેલ ગંધવિહીન અને સ્વાદવિહીન હોય છે. દિવેલનો ઉપયોગ ભારતીય ઉપખંડના પરંપરાગત આરોગ્યના શાસ્ત્ર આયુર્વેદમાં ઔષધ તરીકે બહોળા પ્રમાણમાં કરવામાં આવે છે. આ ઉપરાંત તેનો ઉપયોગ માથાના વાળ માટે પણ કરવામાં આવે છે.

## બાહ્ય કડીઓ 
* Castor biofuel farming starts in Ethiopiaઇથોપીયા દેશ ખાતે તેલીબિયાં (દિવેલીં)ની ખેતીની શરુઆતના સમાચાર

શ્રેણી:વનસ્પતિ તેલ
શ્રેણી:વનસ્પતિ
શ્રેણી:વનસ્પતિશાસ્ત્ર‎
શ્રેણી:આયુર્વેદિક ઓસડિયાં
શ્રેણી:ઔષધીય વનસ્પતિ
દિવેલી

**દિવેલી** અથવા **એરંડિયો** અથવા **દિવેલા** (અંગ્રેજી: Castor) તેલીબીયાં આપતી એક બારમાસી વનસ્પતિ છે, જે પોતાના નાના કદથી માંડીને લગભગ ૧૨ મીટર કદ સુધી ખુબ જ ઝડપથી વધી જાય છે, પરંતુ એનું બંધારણ કમજોર હોય છે. દિવેલીનાં ચમકદાર પાંદડાઓ ૧૫-૪૫ સેમી જેટલી લંબાઇનાં, હથેળી જેવા આકાર ધરાવતાં, ૫-૧૨ સેમી ઊંડી ખાંચવાળાં અને દાંતાવાળા કાંસકા જેવાં હોય છે. દિવેલીનાં પાંદડાંનો રંગ પણ ક્યારેક ક્યારેક, ઘેરા લીલા રંગથી માંડીને લાલ રંગ અથવા ઘેરા જાંબુડીયા કે લાલ હોય છે.

## બાહ્ય કડીઓ 
*એરંડીયાની ખેતી વિશે માહિતી
* *Ricinus communis L.* at Purdue University
* *Castor beans* at Purdue University
* *Ricinus communis* (castor bean) at Cornell University

શ્રેણી:વનસ્પતિ
શ્રેણી:વનસ્પતિશાસ્ત્ર‎
લાલબાગ

લાલબાગ ગુજરાત રાજ્યના વડોદરા શહેરમાં આવેલ એક સુંદર બગીચો છે, જે પ્રતાપ વિલાસ મહેલ ની નજીકમાં આવેલ છે. આ બગીચા પાસે વડોદરા મહાનગર સેવા સદન દ્વારા સંચાલિત એક સ્નાનાગાર પણ છે. આ બગીચાને બિલકુલ અડીને ગાયકવાડી જમાનાથી ચાલી આવતી ડભોઇ થી જંબુસર જતી નેરોગેજ રેલ્વેના પાટા છે, જ્યાંથી હજુપણ સવારે તેમજ સાંજે નિયમિત રીતે ટ્રેન પસાર થાય છે. હાલમાં અહી ઓવરબ્રીજ બનાવવાની કામગીરી ચાલે છે.

આ વિસ્તારમાં રેલ્વે લાઇનની ઉત્તર દિશા તરફ ઐતિહાસિક કાશી વિશ્વનાથનું મંદિર પણ આવેલ છે.

શ્રેણી:વડોદરા શહેર
શ્રેણી:જોવાલાયક સ્થળો
ખંડેરાવ માર્કેટ

ખંડેરાવ માર્કેટ વડોદરા શહેર ના પોલોગ્રાઉન્ડ મેદાનથી ન્યાયમંદિર તરફ જતાં વચ્ચે આવતી ઇમારત છે. આ ઇમારત મહારાજા સયાજીરાવ ત્રીજાએ ૧૯૦૭ની સાલમાં બનાવી હતી જેનો એ સમય નો ખર્ચ રુપિયા ૫ લાખ થયો હતો. હાલમા આ ઇમારત ની આસપાસ મોટાપાયે શાકભાજી અને ફળફળાદિ નું જથ્થાબંધ વેચાણ થાય છે તેમજ ઇમારત પરિસર નો ઉપયોગ વડોદરા મહાનગર સેવા સદન દ્વારા કાર્યાલય તરીકે થાય છે. હકીકતમા મહારાજા સયાજીરાવે આ ઇમારત એક સોગાદ તરીકે વડોદરા મહાનગર પાલિકાને તેના રજત જયંતિ પર્વે અર્પણ કરી હતી. આ ઇમારત સામે એક નાનક્ડો બાગ પણ બનાવવામા આવ્યો છે જેમાં મહારાજા સયાજીરાવનુ સફેદ આરસપહાણના પથ્થરથી બનેલ પુતળુ મુકેલ છે.

શ્રેણી:વડોદરા શહેર
શ્રેણી:જોવાલાયક સ્થળો
મહા વદ ૧૨

**મહા વદ ૧૨** ને ગુજરાતી માં **મહા વદ દ્વાદશી** કે **મહા વદ બારસ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના ચોથા મહિનાનો સત્તાવીસમો દિવસ છે, જ્યારે શક સંવત મુજબ વર્ષના અગિયારમાં મહિનાનો સત્તાવીસમો દિવસ છે. 

## તહેવારો અને ઉજવણીઓ
*

## મહત્વની ઘટનાઓ 
*

## જન્મ
*

## અવસાન
*

## સંદર્ભ
----

શ્રેણી:પંચાંગ
શ્રેણી:સમય
ફેબ્રુઆરી ૧૨

**૧૨ ફેબ્રુઆરી** નો દિવસ ગ્રેગોરીયન પંચાંગ મુજબ વર્ષનો ૪૩મો (લિપ વર્ષ દરમ્યાન પણ ૪૩મો) દિવસ છે. આ દિવસ પછી વર્ષ પુરું થવામાં ૩૨૨ દિવસ બાકી રહે છે.

## મહત્વની ઘટનાઓ 
*

## જન્મ 
* ૧૮૦૯ - અબ્રાહમ લિંકન, અમેરિકાના ૧૬મા પ્રમુખ. (અ. ૧૮૬૫)
* ૧૮૦૯ - ચાર્લ્સ ડાર્વિન, ઉત્ક્રાંતિવાદના પ્રણેતા (અ. ૧૮૮૨)
* ૧૮૨૪ - મહર્ષિ દયાનંદ, સમાજ સુધારક, આર્ય સમાજના સ્થાપક (અ. ૧૮૮૩)
* ૧૯૨૦ - પ્રાણ, અભિનેતા (અ. ૨૦૧૩)

## અવસાન 
* ૧૮૦૪ – ઇમેન્યુએલ કેન્ટ, જર્મન તત્ત્વચિંતક (જ. ૧૭૨૪)
* ૨૦૨૨ – રાહુલ બજાજ, ભારતીય ઉદ્યોગપતિ (જ. ૧૯૩૮)

## તહેવારો અને ઉજવણીઓ 
* 

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:ફેબ્રુઆરી
ફેબ્રુઆરી ૧૩

**૧૩ ફેબ્રુઆરી** નો દિવસ ગ્રેગોરીયન પંચાંગ મુજબ વર્ષનો ૪૪મો (લિપ વર્ષ દરમ્યાન પણ ૪૪મો) દિવસ છે. આ દિવસ પછી વર્ષ પુરું થવામાં ૩૨૧ દિવસ બાકી રહે છે.

## મહત્વની ઘટનાઓ 
*

## જન્મ 
* ૧૮૭૯ - સરોજિની નાયડુ, ભારતીય કવિયત્રી અને ચળવળકાર (અવસાન ૧૯૪૯)

## અવસાન 
* 

## તહેવારો અને ઉજવણીઓ 
* વિશ્વ રેડિયો દિવસ

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:ફેબ્રુઆરી
ફેબ્રુઆરી ૧૦

**૧૦ ફેબ્રુઆરી** નો દિવસ ગ્રેગોરીયન પંચાંગ મુજબ વર્ષનો ૪૧મો (લિપ વર્ષ દરમ્યાન પણ ૪૧મો) દિવસ છે. આ દિવસ પછી વર્ષ પુરું થવામાં ૩૨૪ દિવસ બાકી રહે છે.

## મહત્વની ઘટનાઓ 
* ૧૫૦૨ – વાસ્કો દ ગામા પોર્ટુગલના લિસ્બનથી ભારતની બીજી સફરે રવાના થયા.
* ૧૮૪૬ – પ્રથમ એંગ્લો-શીખ યુદ્ધ: સોબ્રાઉનનું યુદ્ધ: યુદ્ધની અંતિમ લડાઇમાં બ્રિટિશરોએ શીખોને હરાવ્યા.
* ૧૯૪૦ – સોવિયેત યુનિયને પોલેન્ડના કબજા હેઠળના પૂર્વીય પોલેન્ડથી સાઇબિરિયામાં પોલેન્ડના નાગરિકોની સામૂહિક દેશનિકાલની શરૂઆત કરી.
* ૧૯૯૬ – આઇબીએમ સુપર કોમ્પ્યુટર ડીપ બ્લુએ પ્રથમ વખત ચેસમાં ગેરી કાસ્પારોવને હરાવ્યો.
* ૨૦૦૯ – સંચાર ઉપગ્રહો ઇરિડિયમ ૩૩ અને કોસ્મોસ ૨૨૫૧ ભ્રમણકક્ષામાં અથડાયા, જેનાથી બંનેનો નાશ થયો.
* ૨૦૧૩ – અલ્હાબાદમાં કુંભ મેળા દરમિયાન થયેલી ભાગદોડમાં ૩૬ લોકોના મોત થયા છે અને ૩૯ લોકો ઘાયલ થયા.
* ૨૦૨૧ – બ્રાઝિલના રિયો ડી જાનેરોમાં પરંપરાગત કાર્નિવલ કોવિડ–૧૯ રોગચાળાને કારણે પ્રથમ વખત રદ કરવામાં આવ્યો.
*
## જન્મ 
* ૧૮૪૭ – નવીનચંદ્ર સેન, બાંગ્લાદેશી કવિ અને લેખક (અ. ૧૯૦૯)
* 

## અવસાન 
* ૨૦૨૨ – સુજ્ઞા ભટ્ટ, ગુજરાત હાઈકોર્ટના ભારતીય ન્યાયાધીશ (જ. ૧૯૪૧)

## તહેવારો અને ઉજવણીઓ 
* 

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:ફેબ્રુઆરી
ફેબ્રુઆરી ૧૪

**૧૪ ફેબ્રુઆરી** નો દિવસ ગ્રેગોરીયન પંચાંગ મુજબ વર્ષનો ૪૫મો (લિપ વર્ષ દરમ્યાન પણ ૪૫મો) દિવસ છે. આ દિવસ પછી વર્ષ પુરું થવામાં ૩૨૦ દિવસ બાકી રહે છે.

## મહત્વની ઘટનાઓ 
* ૧૫૫૬ – અકબરનો રાજ્યાભિષેક કરવામાં આવ્યો.
* ૧૯૬૧ – આલ્બર્ટ ઘીરોસો નામના અણુ ભૌતિકશાસ્ત્રીએ લોરેન્સીયમ તત્ત્વનું સૌ પ્રથમ સંયોગીકરણ કર્યું.

## જન્મ 
* ૧૪૮૩ – બાબર, ભારતમાં મુઘલ સામ્રાજ્યના સ્થાપક (અ. ૧૫૩૦)
* ૧૯૦૫ – સોમાલાલ શાહ, ભારતીય ચિત્રકાર અને કળા શિક્ષક (અ. ૧૯૯૪)
* ૧૯૦૯ – અકમ્મા ચેરિયન, ભારતીય સ્વતંત્રતા સેનાની (અ. ૧૯૮૨)
* ૧૯૨૯ – વસંત પરીખ, ગુજરાત રાજ્યના રાજકારણી, સામાજિક કાર્યકર, લેખક, આંખના સર્જન અને આયુર્વેદિક ડૉક્ટર (અ. ૨૦૦૭)
* ૧૯૩૩ – મધુબાલા, હિંદી ચલચિત્રના જાણીતા અભિનેત્રી (અ. ૧૯૬૯)
* ૧૯૪૧ – અરવિંદ રાઠોડ, ગુજરાતી નાટ્યમંચ અને ચલચિત્ર જગતના જાણીતા અભિનેતા (અ. ૨૦૨૧)
* ૧૯૫૨ – સુષ્મા સ્વરાજ, ભારતીય રાજકારણી અને સુપ્રિમ કોર્ટના વકીલ (અ. ૨૦૧૯)

## અવસાન 
* ૧૯૮૦ – મનહર રસકપૂર, ગુજરાતી સિનેમામાં તેમના યોગદાન માટે જાણીતા ભારતીય ચલચિત્ર દિગ્દર્શક (જ. ૧૯૨૨)
* ૨૦૦૮ – ઇમામુદ્દીન મુર્તુઝાખાન બાબી, *રુસ્વા મઝલૂમી* ઉપનામથી જાણીતા ગુજરાતી કવિ અને જુનાગઢ જિલ્લાના પાજોદ રાજ્યના રાજવી (જ. ૧૯૧૫)

## તહેવારો અને ઉજવણીઓ 
* વેલેન્ટાઇન્સ ડે

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:ફેબ્રુઆરી
બકરાણા (તા. સાણંદ)

'''''' ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા અમદાવાદ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા સાણંદ તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## ધાર્મિક સ્થળો 
ગામમાં તળાવ કિનારે સતેશ્વર મહાદેવનું મંદિર, ગામનાં ચારણનાં દિકરી ગેલીમાંનું મંદિર અને વાઘેશ્વરી માતાનું મંદિર, ભરવાડ ભગતબાપુનો આશ્રમ આવેલા છે.

## સંદર્ભ 
## બાહ્ય કડીઓ
* અમદાવાદ જિલ્લા પંચાયતની વેબસાઇટ પર સાણંદ વિષે માહિતિ
ફાગણ સુદ ૨

**ફાગણ સુદ ૨** ને ગુજરાતી માં **ફાગણ સુદ બીજ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના પાંચમા મહિનાનો બીજો દિવસ છે, જ્યારે શક સંવત મુજબ વર્ષના બારમાં મહિનાનો બીજો દિવસ છે. 

## તહેવારો અને ઉજવણીઓ
*સંવંત ૧૬૨૨- ભાણવડ ખાતે શ્રી અમૃતઝરા પાર્શ્વનાથજી જીનાલયમાં 80 જિનબિંબોની પ્રતિષ્ઠા
*સંવત ૧૯૨૩- શ્રી સ્વામિનારાયણ મંદિર, ભૂજમાં હરિકૃષ્ણ મહારાજની મૂર્તિ પ્રતિષ્ઠા
*શ્રી પંચમેરુ-નંદીશ્વરજિનાલય વાર્ષિક પ્રતિષ્ઠોત્સવ

## મહત્વની ઘટનાઓ 
*

## જન્મ
*

## અવસાન
*સંવત ૨૦૭૦-દુધરેજધામ,મહંતશ્રી સદગુરૂ શ્રી કલ્યાણદાસ બાપુ

## સંદર્ભ
----

શ્રેણી:પંચાંગ
શ્રેણી:સમય
કન્યાકુમારી

thumb|300px|right| કન્યાકુમારી ખાતે સમુદ્રમાં ખડક પર આવેલાં સ્થાપત્યો
ભારત દેશની હિંદ મહાસાગરમાંની ભૂશિર **કન્યાકુમારી** તરીકે ઓળખાય છે.  ભારત દેશના દક્ષિણ ભાગમાં આવેલા તમિલનાડુ રાજ્યના કન્યાકુમારી જિલ્લાના મુખ્યમથક નાગરકોઇલ શહેરની નજીકમાં આવેલું નાનું નગર છે.

કન્યાકુમારી હિન્દ મહાસાગર, બંગાળની ખાડી તથા અરબ સાગરનું સંગમ સ્થળ છે. અહીં અલગ અલગ સાગર પોતાના વિભિન્ન રંગો વડે મનોરમ્ય છટા વિખેરે છે. દક્ષિણ ભારતના અંતિમ છેડા પર વસેલું કન્યાકુમારી વર્ષોથી કલા, સંસ્કૃતિ, સભ્યતાનું પ્રતીક રહ્યું છે. ભારત દેશના પર્યટક સ્થળના રૂપમાં પણ આ સ્થળનું ઘણું જ મહત્વ રહેલું છે. દૂર દૂર ફેલાયેલા સમુદ્રની વિશાળ લહેરોની વચ્ચે અહીં સૂર્યોદય તેમ જ સૂર્યાસ્તનો નજારો બેહદ આકર્ષક લાગે છે. સમુદ્ર બીચ પર ફેલાયેલ રંગ બિરંગી રેતી આ સ્થળની સુંદરતામાં ચાર ચાંદ લગાવી દે છે.

શ્રેણી:તમિલનાડુ
શ્રેણી:જોવાલાયક સ્થળો
શ્રેણી:ધાર્મિક સ્થળો

     બંગાળની ખાડી તેમજ હિન્દ અને અરબી સમુદ્રના સંગમ પર પાર્વતીજીના કુમારી રૂપનું મંદિર છે. કન્યાકુમારીને તેનું નામ આ મંદિર પરથી મળ્યું છે. કન્યાકુમારીનું અમ્મન મંદિર દેવીની 52 શક્તિપીઠોમાંની એક છે. એવું મનાય છે કે, દેવી સતીનાં કરોડરજ્જુનું એક હાડકું અહીં પડ્યું હતું. આ મંદિરના પૂજારી સુબ્રમણ્યમ કહે છે કે, અહીં દેવીની શર્વની (શિવનાં પત્ની)ના રૂપમાં પૂજા થાય છે. નવરાત્રિમાં વિશેષ પૂજા સવારે 5 વાગે શરૂ થાય છે. શૃંગારમાં તેમનાં વાહનો પણ બદલાય છે. જે અંતર્ગત ક્યારેક તેમને ચાંદીના હરણ પર તો, ક્યારેય ચાંદીની કામધેનુ પર બિરાજમાન કરાય છે.
     15 ઓક્ટોબરે દશેરાના દિવસે તેઓ ચાંદીની ઘોડાગાડી પર સવાર થઈને દર્શન આપશે. આ મંદિર ત્રણ હજાર વર્ષ જૂનું છે. તેના ગર્ભગૃહમાં સ્થાપિત અમ્મન દેવીની પ્રતિમાની નાકની નથમાં એક હીરો જડેલો છે, જે એટલો ચમકદાર છે કે, એક જમાનામાં સમુદ્રમાર્ગથી આવતાં જહાજો રાત્રે તેના થકી જ દિશાની માહિતી મેળવતા હતા. મંદિરમાં દર્શન માટે પુરુષોએ શરીરનું ઉપવસ્ત્ર કાઢીને જવું પડે છે. 
    
   પૌરાણિક કથા પ્રમાણે, પરશુરામજીએ આ મંદિરનું નિર્માણ કરાવ્યું હતું. એક કિંવદંતી એ પણ છે કે ભગવાન શિવ કન્યાકુમારીથી લગ્ન કરવા નીકળ્યા હતા, પરંતુ સમયસર અહીં પહોંચી ના શક્યા તેથી નારાજ કન્યાકુમારીએ દુલ્હનના રૂપમાં પોતાનો શૃંગાર અહીંના પાણીમાં ધોઈ નાખ્યો એટલે અહીંના પાણીમાં અનેક રંગો દેખાય છે. એક કથા છે કે અસુર રાજ બાણાસુરને શિવનું વરદાન મળ્યું હતું કે, કોઈ કુંવારી કન્યા જ તેનો વધ કરી શકશે. એટલે પરાશક્તિએ કન્યાકુમારીનો અવતાર લઈને તેનો વધ કર્યો હતો.
      આ મંદિર પાસે દેવીનાં પદચિહ્નો ધરાવતો પથ્થર શ્રીપાદપરાઈ છે, જેને વિવેકાનંદ રોક મેમોરિયલ પણ કહે છે. અહીંથી જ દેવીનાં આશીર્વાદ લઈને 1892માં સ્વામી વિવેકાનંદે ધર્મ અને લોકજાગરણ મિશન શરૂ કર્યું હતું. ઈતિહાસવિદ્ ત્યાગરાજન કહે છે કે, ભગવાન રામ શ્રીલંકા જવા અહીં સેતુ બનાવવા ઈચ્છતા હતા, પરંતુ કન્યાકુમારીએ રામને સલાહ આપી કે રામેશ્વરમમાં સેતુ નિર્માણ કરો. એટલે આ સ્થળને ‘આદિ સેતુ’ એટલે કે પ્રથમ સેતુ પણ કહેવાય છે.
જિરાફ

**જિરાફ઼** આફ્રિકાનાં જંગલોમાં જોવા મળતું એક શાકાહારી પ્રાણી છે. જિરાફ બધાં જ પ્રાણીઓમાં સૌથી વધારે ઊંચાઇ ધરાવતું પ્રાણી છે. તેના પીળા રંગના શરીર પર તપખીરિયા રંગનાં મોટાં ટપકાં હોય છે.જિરાફની ડોક લાંબી હોય છે.

શ્રેણી:પ્રાણીઓ
શ્રેણી:પ્રાણીશાસ્ત્ર‎
ફેબ્રુઆરી ૧૬

**૧૬ ફેબ્રુઆરી** નો દિવસ ગ્રેગોરીયન પંચાંગ મુજબ વર્ષનો ૪૭મો (લિપ વર્ષ દરમ્યાન પણ ૪૭મો) દિવસ છે. આ દિવસ પછી વર્ષ પુરું થવામાં ૩૧૮ દિવસ બાકી રહે છે.

## મહત્વની ઘટનાઓ 
* ૧૭૯૬ – સિલોન (હાલનું શ્રીલંકા)ના કોલંબો પર બ્રિટિશરોએ કબજો જમાવ્યો.
* ૧૯૩૭ – વોલેસ એચ. કેરોથર્સને નાયલોન માટે યુનાઇટેડ સ્ટેટ્સ પેટન્ટ અધિકારો પ્રાપ્ત થયા.
* ૨૦૦૫ – રશિયા દ્વારા બહાલી અપાયા બાદ ક્યોટો પ્રોટોકોલ અમલમાં આવ્યો.
* 
## જન્મ 
* ૧૯૩૭ – ગુલામમોહમ્મદ શેખ, ગુજરાતી ચિત્રકાર અને સાહિત્યકાર
* ૧૯૭૮ – વસીમ જાફર, ભારતીય ક્રિકેટર
* 
## અવસાન 
* ૧૯૩૮ – પ્રભાશંકર પટ્ટણી, ભાવનગર રાજ્યના દિવાન અને રાજપુરુષ  (જ. ૧૮૬૨)
* ૧૯૪૪ – દાદાસાહેબ ફાળકે, ભારતીય દિગ્દર્શક, નિર્માતા અને પટકથા લેખક (અ. ૧૮૭૦)
* ૧૯૪૮ – સુભદ્રા કુમારી ચૌહાણ, ઝાંસી કી રાની કવિતાથી લોકપ્રિય ભારતીય કવયિત્રી (જ. ૧૯૦૪)
* ૧૯૮૩ – કલ્યાણી દાસ, બંગાળના ભારતીય ક્રાંતિકારી અને રાષ્ટ્રવાદી (જ. ૧૯૦૭)
* 
## તહેવારો અને ઉજવણીઓ 
* 

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:ફેબ્રુઆરી
ઝકાત

ઇસ્‍લામ ધર્મમાં **ઝકાત** (અરેબીક ભાષામાં** ز**كاة‎ શબ્દનો અર્થ પોતાની આખા વરસની આવકમાંથી અમુક આવક દાન પેટે આપવી એવો થાય છે. આમ કરવાથી અલ્લાહ્ તેની અન્ય આવકની હીફાજત કરે છે. મુસ્લિમ હોવા માટે નસીબમાં વિશ્વાસ રાખવો જરૂરી છે. જે લોકો અલ્લાહ અને તેના રસુલ સલ્લ્લાહો અલયહિ વસલ્લ્લમે બતાવેલા રસ્તા પર ચાલ્યા હશે, તેને ક્યામત્તના દિવસે અલ્લાહ પાક તેના રહેમ, કરમ (દયા)થી જન્નતમાં દાખલ કરશે.
:: ** ઇસ્લામના પાયા ગણાતી પાંચ મહત્વની બાબતો: **

* ૧. **ઈમાન** 
* ૨. **નમાઝ ** 
* ૩. **રોજા** 
* ૪. **ઝકાત**
* ૫. **હજ**

## બાહ્ય કડીઓ 
* ફુલ (full) ઓનલાઇન ઝકાત માર્ગદર્શન જેમાં મહત્વ, પવિત્રતા, સજા, નિસાબનો નિયમ, લાયકાત, વહેંચણી, ગણતરી વગેરે સામેલ છે.
* ઝકાત ફાઉન્ડેશન ઓફ ઇન્ડીયા
* ઝકાત ફાઉન્ડેશન ઓફ અમેરીકા

શ્રેણી:ધર્મ
શ્રેણી:ઇસ્લામ
ફેબ્રુઆરી ૧૫

**૧૫ ફેબ્રુઆરી** નો દિવસ ગ્રેગોરીયન પંચાંગ મુજબ વર્ષનો ૪૬મો (લિપ વર્ષ દરમ્યાન પણ ૪૬મો) દિવસ છે. આ દિવસ પછી વર્ષ પુરું થવામાં ૩૧૯ દિવસ બાકી રહે છે.

## મહત્વની ઘટનાઓ 
*

## જન્મ 
* ૧૯૨૬ - ડોંગરેજી મહારાજ - પ્રખ્યાત ભગવત કથાકાર (અ. ૮ નવેમ્બર ૧૯૯૦) 
*

## અવસાન 
* ૨૦૨૨ – ભપ્પી લાહિરી - ભારતીય ગાયક, સંગીતકાર (જન્મ ૧૯૫૨)
*

## તહેવારો અને ઉજવણીઓ 
* 

## બાહ્ય કડીઓ 
* બી.બી.સી.(BBC): આજનો દિવસ

શ્રેણી:ફેબ્રુઆરી
આમટી

સાથે]]
**આમટી** એટલે મરાઠી દાળ, આ  એક પ્રવાહી વાનગી છે જેને ભાત સાથે ખવાય છે. આ ખાટી હોઈ (મરાઠીમાં ખાટું એટલે આંબટ)તેને આમટી કહે છે.

## કૃતિ
આમટી માટે કડાઈમાં અથવા તપેલીમાં, તેલ લઈ તેમાં રાઈ જીરાનો વઘાર કરો.રાઈ તડતડે કે તેમાં હળદર, મરચું, અને બાફેલા તુવેર કે મગનું પાણી ઉમેરી દો. જેટલી પાતળી આમટી જોઈએ તેટલું પાણી ઉમેરો. તેમાં મીઠું, આમલીનો ઘોળ કે આમચૂર, ગોળ, લીલું નારિયેળ, અને અન્ય ભાવતા મસાલા ઉમેરો, અને ખૂબ ઉકાળો. આ રીતે તૈયાર પદાર્થને મરાઠીમાં આમટી કે ફોડણી ચે વરણ કહે છે.  

શ્રેણી:મરાઠી વાનગીઓ
શ્રેણી: વાનગી
શ્રેણી: ફરસાણ
કુત્બુદ્દીન મુહમ્મદ ખાનનો મકબરો

**હજીરા** અથવા **મકબરા** તરીકે ઓળખાતો **કુત્બુદ્દીન મુહમ્મદ ખાનનો મકબરો** ગુજરાત રાજ્યના વડોદરા શહેરના પ્રતાપનગર વિસ્તારમાં આવેલું એક સ્મારક છે જેમાં મુઘલ બાદશાહ અકબર દ્વારા નિમાયેલા ગુજરાતના સુબા કુત્બુદ્દીન મુહમ્મદ ખાનની કબર આવેલી છે. આ મકબરો ભારતીય પુરાતત્વખાતા દ્વારા સંરક્ષિત જાહેર કરવામાં આવ્યો છે જેને જાહેર જનતા માટે પણ ખુલ્લો મુકવામાં આવ્યો છે. મકબરાની આસપાસ નાનકડો બાગ બનાવેલો છે. કુત્બુદ્દીન મુહમ્મદ ખાન, અકબરના પુત્ર સલીમનો શિક્ષક હતો.

## છબીઓ 

Hazira or Qutbuddin Mahmad Khan's Tomb.jpg|હજીરો, પુનઃનિર્માણ દરમિયાન
Qutbuddin Mahmad Khan&#039;s Tomb - Vadodara - Gujarat - DSC004.jpg|મકબરાના બહાર આવેલી તકતી
Image:Hazira side view.jpg|હજીરો, ડાબી બાજુથી

## સંદર્ભ 
શ્રેણી:વડોદરા શહેર
શ્રેણી:જોવાલાયક સ્થળો
શ્રેણી:રાષ્ટ્રીય મહત્વનાં સ્મારકો
થાલીપીઠ

**થાલીપીઠ** આ એક મહારાષ્ટ્રીય ખાદ્ય પદાર્થ છે.

## સામગ્રી 
#ઘઉંનો લોટ (કરકરો)
#તેલ
#મરચું
#હળદર
#મીઠું
#કાંદા(ડુંગળી)/ મેથી/ પાલખ/ મૂળા/ લીલા મરચાં/ આદુ (સર્વ ઐચ્છિક)
#ધાણા ચૂર્ણ/ જીરા ચૂર્ણ/ કાળો મસાલો/ મિરપુડ (સ્વાદ પ્રમાણે)

## પૂર્વ તૈયારી 
પ્રથમ કાંદા/ મેથી/ પાલખ/ મૂળા/ લીલાં મરચાં/ આદુ ઈત્યાદિ જે નાખવું હોય તે, સારી રીતે ધોઈ લેવું.

## કૃતિ 
લોટની કણક બાંધી તેમાં ભરપૂર મોણ નાખવું. ઉપર જણાવેલી વસ્તુઓને સ્વાદ અનુસાર ઉમેરવી. પાણીને મદદ વડે કણક એવી બનાવવી કે જેથી તેને થાપી શકાય. તવા પર થોડું તેલ લઈ તેના પર તૈયાર કરેલ કણકને થાપવી. પાણી વડે ભીનો કરેલ હાથ તેના ઉપર ફેરેવી સરખી સપાટી કરવી. ધીમા તાપે તેને સીજવા દો , હવે બીજી બાજુ ઉથલાવી ફરી તવાપર હજી થોડું તેલ નાખી સીજવવા દો.

## સજાવટ
ખાવા આપતી વખતે તેની સાથે અથાણાનો રસો કે ટોમેટો સૉસ સાથે પીરસો.

## અન્ય માહિતી 
દરેક કડ ધાન્યો, ચોખા, ઘઉં, જુવાર વગેરેને એક્સાથે ભીંજવી અને ત્યારબાદ વાટીને ઉપર જણાવેલ સામગ્રી નાખી થાલીપીઠ બનાવવું. તે ખુબ જ પૌષ્ટિક અને સ્વાદિષ્ટ બનશે.

શ્રેણી:મરાઠી વાનગીઓ
શ્રેણી: વાનગી
શ્રેણી: ફરસાણ
હાંડવો

thumb|હાંડવો
thumb|ખાસ પ્રકારના કુકરમાં બનાવવામાં આવી રહેલો હાંડવો
**હાંડવો** એ મુખ્યત્વે ચોખા અને ચણાની દાળના લોટનું ખીરું બનાવી, તેમાં આથો લાવીને સીધા દેવતા પર સીઝવીને બનાવાતી વાનગી છે. અંગ્રેજીમાં જેને *બેક્ડ ડીશ* કહેવામાં આવે છે, તેવી આ દેશી બેક્ડ ડીશ છે.

હાંડવો સામાન્ય રીતે સામાન્ય તાપમાને પીરસવામાં આવે છે. હાંડવામાં ઘણી વખત દૂધી અને અન્ય શાકભાજીઓ ઉમેરવામાં આવે છે.

ઘણાં લોકો હાંડવો સવારની ચા દરમિયાન લેવાતા નાસ્તા તરીકે તૈયાર કરે છે.

## સંદર્ભ 
## બાહ્ય કડીઓ
* હાંડવાની એક રીત, easyindianfoodrecipes પર 
* હાંડવો બનાવવાની રીત ગુજરાતી ભાષામાં

શ્રેણી:ગુજરાતી વાનગી
શ્રેણી:ગુજરાતી ભોજન
શ્રેણી:ફરસાણ
શ્રેણી:આથો ચઢાવેલી વાનગીઓ
દાબડા

**દાબડા** એટલે ગુજરાતી સેંડવીચ. આ એક સ્વાદિષ્ટ વાનગી છે. બાફેલ કંદના પતીકા વચ્ચે સંભાર ભરી અને તળીને તે ખવાય છે.

## વિવિધ રૂપો
### રતાળુના દાબડા
રતાળુના મોઢાના ઝીણો ભાગ કાપીજાડા ભાગના જાડાં પતીકા કરવા. 
તેને પાણી વગર બાફી લેવાં
હાથમાં એક પતીકું લઈ તેમાં વટાણા, તુવેર, કોપરા કોથમીર કે અન્ય ભાવે તે સંભાર ભરવો.
તેના પર બીજું પતીકું ઢાંકી દાબી દેવો
આ દાબડાને સૂતરથી બાંધી દેવા
તેને તેલમાં ધીમે તાપે તળી લેવા.

### સૂરણના દાબડા
સૂરણના દાબડા ઉપર પ્રમાણે કરવા તેના ત્રિકોણ ચોરસ કે અન્ય ભાવે તે આકાર કરવા.

### બટેટાના દાબડા
બટેટાના દાબડા ઉપર પ્રમાણે બનાવવા. બટેટાને બાફવાની જરૂર નથી.

શ્રેણી:ગુજરાતી વાનગી
શ્રેણી:ગુજરાતી ભોજન
શ્રેણી:ફરસાણ
મેલાસણા (તા. સાણંદ)

'''''' ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા અમદાવાદ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા સાણંદ તાલુકામાં આવેલું એક  ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
## ઇતિહાસ
## ભુગોળ
## આ પણ જુવો
* અમદાવાદ
* ગુજરાત
* ભારત

## સંદર્ભ
## બાહ્ય કડીઓ
* અમદાવાદ જિલ્લા પંચાયતની વેબસાઇટ પર સાણંદ વિષે માહિતિ
ફેબ્રુઆરી ૧૧

**૧૧ ફેબ્રુઆરી** નો દિવસ ગ્રેગોરીયન પંચાંગ મુજબ વર્ષનો ૪૨મો (લિપ વર્ષ દરમ્યાન પણ ૪૨મો) દિવસ છે. આ દિવસ પછી વર્ષ પુરું થવામાં ૩૨૩ દિવસ બાકી રહે છે.

## મહત્વની ઘટનાઓ 
* ૧૮૫૬ – અવધના રાજા વાજિદ અલી શાહને પદભ્રષ્ટ કરી અવધ રજવાડું બ્રિટિશ ઇસ્ટ ઇન્ડિયા કંપનીમાં ભેળવી દેવામાં આવ્યું.
* ૧૯૭૯ – ઇરાની ક્રાંતિએ અયાતુલ્લાહ રુહુલ્લાહ ખોમેનીની આગેવાની હેઠળ ઇસ્લામિક ધર્મશાસ્ત્રની સ્થાપના કરી.
* ૧૯૯૦ – નેલ્સન મંડેલાને 27 વર્ષ સુધી રાજકીય કેદી તરીકે રાખ્યા બાદ દક્ષિણ આફ્રિકાના કેપટાઉનની બહારની વિક્ટર વર્સ્ટર જેલમાંથી મુક્ત કરવામાં આવ્યા.
* ૧૯૯૯ – પ્લૂટોએ નેપ્ચ્યૂનની ભ્રમણકક્ષાને પાર કરી. તે ૨૨૩૧ સુધી નેપ્ચ્યૂનની ભ્રમણકક્ષા સાથે ફરીથી સંપર્ક સાધે તેવી અપેક્ષા નથી.
* ૨૦૦૧ – એક ડચ પ્રોગ્રામરે ટેનિસ સ્ટાર અન્ના કુર્નિકોવાના ટ્રિક ફોટો દ્વારા લાખો ઇમેઇલ્સ સંક્રમિત કરીને 'અન્ના કુર્નિકોવા વાઇરસ'નો ફેલાવો કર્યો.
* 
## જન્મ 
* ૧૮૪૭ – થૉમસ ઍડિસન, અમેરિકન શોધક અને ઉદ્યોગપતિ (અ. ૧૯૩૧)
* ૧૯૫૬ – શોભા પંડિત, ભૂતપૂર્વ ભારતીય મહિલા ક્રિકેટર
*
## અવસાન 
* ૧૯૪૨ – જમનાલાલ બજાજ, ભારતીય ઉદ્યોગપતિ અને પરોપકારી (જ. ૧૮૮૪)
* ૧૯૬૮ – દીનદયાલ ઉપાધ્યાય, ભારતીય વિચારક, સમાજ સેવક અને રાજકારણી (જ. ૧૯૧૬)
* ૧૯૭૭ – ફકરૂદ્દીન અલી અહમદ, ભારતીય વકીલ અને રાજકારણી, ભારતના રાષ્ટ્રપતિ (જ. ૧૯૦૫)
* ૧૯૮૦ – રમેશચંદ્ર મજુમદાર, ભારતીય ઇતિહાસવિદ્‌ (જ. ૧૮૮૮)
* ૨૦૧૮ – અસ્મા જહાંગીર, પાકિસ્તાની માનવાધિકાર વકીલ અને સામાજિક કાર્યકર્તા (જ. ૧૯૫૨)
*
## તહેવારો અને ઉજવણીઓ 
* વિજ્ઞાનમાં મહિલા અને કન્યાઓનો આંતરરાષ્ટ્રીય દિવસ
* રાષ્ટ્રીય સ્થાપના દિવસ (જાપાના)
* 
## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:ફેબ્રુઆરી
પંડોળી

**પંડોળી** ()એ એક પારંપારિક ગુજરાતી વાનગી છે. શહેરી વાતાવરણમાં વિવિધ રૂપી ખાદ્ય પદાર્થોની ભરમાળમાં તે નામશેષઃ થતી જાય છે. આ વાનગી મગની દાળમાંથી બને છે અને પચવામાં હલકી ગણાય છે. માંદા માણસને પણ આપી શકાય તેવી છે. તેને બનાવવા માટે પાંદડા (પાન)નો ઉપયોગ થતો હોવાથી તેનું નામ પાનકી પડ્યું છે.

## રીત
મગની દાળને ૩-૪ કલાક પલાળી રાખવી. તેને કરકરી વાટી લેવી. તેમાં સ્વાદ અનુસાર મીઠું, હિંગ, હળદર, આદુ-મરચાં, થોડું દહી અને મોણ નાખી ખીરું બનાવવું.

હવે ખાખરાના બે મોટા પાન લેવા, તેના પર તેલ કે ઘી લગાડી તૈયાર કરેલ ખીરું પાથરો. બીજું પાન તેના પર વાળી તવા પર બંને બાજુ એ ધીમા તાપે શેકી લો. પાન ઉખેડીલો અને પાનકી પીરસો.

## નોંધ
ઘણી વખત દાળવડાનાં ખીરામાંથી આ પાનકી કે પંડોળી બનાવવામાં આવે છે. આ પાનકીને કેળના પાંદડા પર પણ બનાવી શકાય અથવા તો બાફીને પણ બનાવી શકાય છે.

શ્રેણી:ગુજરાતી વાનગી
શ્રેણી:ગુજરાતી ભોજન
શ્રેણી:ફરસાણ
શ્રેણી:આથો ચઢાવેલી વાનગીઓ
રૂપેણ નદી

**રૂપેણ નદી** ભારત દેશના પશ્ચિમ ભાગમાં આવેલા ગુજરાત રાજયમાં વહેતી એક નદી છે.

આ નદી ઉત્તર ગુજરાતની મહત્વની નદીઓ પૈકીની એક ગણાય છે. રૂપેણ નદી *કુંવારી નદી* ગણાય છે, કારણ કે આ નદીનું પાણી સમુદ્રમાં નથી મળી જતું પરંતુ, કચ્છના નાના રણમાં જ સમાઇ જાય છે. આ નદી તારંગાના પર્વતોમાંથી નીકળીને સાબરકાંઠા, મહેસાણા અને પાટણ જિલ્લાઓમાં થઇને વહે છે.

## સહાયક નદીઓ 
પુષ્પાવતી અને ખારી નદીઓ રૂપેણની જમણા કાંઠાની અને ખારી નદી ડાબા કાંઠાની મુખ્ય સહાયક નદીઓ છે.

## રુપેણ નદીના કાંઠે આવેલાં ગામો 
* ખેરાલુ
* દાંતીસણા
* અલોડા 
* પાંચોટ
* છઠિયારડા
* રણેલા
* ઇયાસરા

## સંદર્ભ 
શ્રેણી:ગુજરાતની નદીઓ
પકોડી

**પકોડી** એ એક ઉત્તર ભારતીય વાનગી છે. આ શીધ્ર બનતી વાનગી છે. તે દહીં સાથે સ્વાદિષ્ટ લાગે છે, માટે તેને દહીં પકોડી પણ કહેવાય છે. પકોડા (ભજીયાં) પરથી આ નામ ઉતરી આવ્યું છે. પકોડા કરતાં પકોડી પ્રમાણમાં નાનકડી હોવાથી પકોડી કહેવાય છે. 

## બનાવવાની રીત 
*ચણાના લોટમાં મીઠું અને હિંગ નાખીને ભજીયાં પડે તેટલું પાતળું ખીરું બનાવો.
*તેમાં ગરમ તેલનું મોણ ઉમેરો.
*હવે તેને ધીમા તાપે તળી લેવાં.
*તળાઈ જાય કે સીધાં જ ગરમાગરમ પકોડીઓને પાણીમાં નાખવી.
*અમુક સમય પાણીમાં રાખી હળવા હાથે દબાવી પાણી નીચોવી લેવું.
*પકોડી પોચી અને હલકી હોવી જોઈએ.
*પકોડી નરમ કરવા ખીરામાં સોડા નાખી શકાય પણ એના કારણે તેને તળતી વખતે તેલ વધુ જોઇશે.
*મીઠું નાખેલ દહીં આ પકોડી પર રેડી, તેના ઉપર ધાણાજીરું, લાલ મરચું  ભભરાવવું.
*ભાવે તો મીઠી ચટણી, ફુદીનાની ચટણી , કોથમીર, સેવ, પુરીનો ચૂરો પણ ઉપર ઉમેરી શકાય.

## અન્ય માહિતી 
*ચણાના લોટ સાથે ઘઉંનો લોટ પણ ઉમેરી શકાય.
*એકલા ઘઉંના લોટની પણ પકોડી કરી શકાય.
*રાજસ્થાનમાં આ પકોડી ખજૂરની ચટણી સાથે ખવાય છે.
*મુંબઈના પાણીપુરીના ઠેલા વાળા પાસે પકોડી મળી રહે છે.

શ્રેણી:ફરસાણ
શ્રેણી:વાનગી
શ્રેણી:ખોરાક
મેદુવડાં

**મેદુવડાં** એક દક્ષિણ ભારતની વાનગી છે. હવે તે સમગ્ર ભારતમાં પ્રચલિત છે. આ વાનગી અડદની દાળમાંથી બને છે અને તે તળેલી વાનગી છે, તેથી તે પચવામાં ભારે છે. આ વડા ગોળ હોય છે અને તેમાં વચ્ચે કાણું હોય છે, વચ્ચે કાણું હોવાથી વડાની સપાટીનું ક્ષેત્રફળ વધી જાય છે. આને લીધે વડાં મોટા હોવા છતાં અંદર સુધી બરાબર સીજી જાય છે, સ્વાદિષ્ટ એવા કરકરા ભાગમાં પણ વધારો થાય છે અને વડાંનો દેખાવ પણ સુંદર થાય છે.

## કૃતિ
* અડદની દાળને ચાર-પાંચ કલાક પલાળી રાખો. 
* તેને ઝીણી વાટી લો. (મિક્સી ન વાપરતા વેટ ગ્રાઈંડર વાપરતા વડાં હલકાં બને છે.)
* તેમાં પ્રમાણ સર મીઠું, હિંગ, કોપરાના નાના ટુકડા, આદુ અને મરચાના ટુકડાં નાખો. 
* આ ખીરાને ખૂબ ફીણો. 
* તેમાં થોડું મોણ નાખો. 
* એક ગોળો હાથમાં લઈ અંગૂઠાથી ખાનું પાડી તેલમાં નાખો. 
* તેમ ન ફાવે તો પાટલા પણ ભીનો રુમાલ પાથરી તેના પર ગોળો મૂકી, કાણું પાડી, હાથને ભીનો કરી, પાટલાને ત હાથ પર ઉંધો વાળી તેલમાં નાખો. 
* વડાં બદામી લાલ રંગના થાય ત્યાં સુધી તળો.

## નોંધ
* મગની ચોળાની ચણાની દાળ ના પણ વડાં બનાવી શકાય. 
* આ વડાંને કોપરાની ચટણી કે સાંબાર (સાંભાર) સાથે ખવાય છે.

શ્રેણી: દક્ષિણ ભારતની વાનગીઓ
શ્રેણી: વાનગી
શ્રેણી: ફરસાણ
ચંદેરીનો કિલ્લો, ગુના

**ચંદેરીનો કિલ્લો** મધ્ય પ્રદેશ રાજ્યના ઇ. સ. પહેલાંના ગુના જિલ્લામાં અને વર્તમાન સમયના અશોકનગર જિલ્લામાં ચંદેરી નગરમાં આવેલો એક કિલ્લો છે. આજના સમયમાં ચંદેરી નગર કશીદાકારીના કામ માટે તેમ જ સાડીઓ માટે ખુબ જ જાણીતું સ્થળ છે. પ્રસિદ્ધ સંગીતકાર બૈજૂ બાવરાની કબર, કટા પહાડ અને રાજપૂત સ્ત્રીઓ દ્વારા કરવામાં આવેલા સામૂહિક આત્મદાહ (જૌહર) અહીં આવતા પ્રવાસીઓ માટેનાં મુખ્ય આકર્ષણ છે. 

## ઇતિહાસ 
બાબર દ્વારા કરવામાં આવેલા આક્રમણને કારણે આ કિલ્લો લગભગ તબાહ થઇ ગયો હતો. કહેવાય છે કે આ કિલ્લો બાબરને માટે ખુબ જ મહત્વનો કિલ્લો હતો. આ કારણે બાબરે ચંદેરી નગરના તત્કાલીન રાજપૂત રાજા પાસે આ કિલ્લાની માંગણી કરી અને એના બદલામાં એણે પોતાના જીત મેળવી કબજો કરેલા કિલ્લાઓમાંથી કોઈ પણ કિલ્લો રાજાને આપી દેવાની તજવીજ પણ કરી હતી. પરંતુ ચંદેરીના રાજા ચંદેરીનો કિલ્લો આપી દેવા માટે કોઇ રીતે રાજી ના થયા. ત્યારબાદ બાબરે કિલ્લો યુદ્ધ કરી જીતી લેવાની ચેતાવણી આપી. ચંદેરીનો કિલ્લો આસપાસ આવેલી પહાડીઓ વડે ઘેરાયેલો હોવાને કારણે ચંદેરીના રાજા આશ્વસ્ત અને નિશ્ચિંત હતા. ગૌરીની સેનામાં હાથીઓ, તોપો અને ભારી હથિયારો હતાં જેને લઇને આ પહાડીઓની પાર જવું દુષ્કર હતું અને પહાડીઓ પરથી નીચે ઉતરતાંની સાથે જ ચંદેરીના રાજાની ફોજનો સામનો કરવો પડતો હતો. કહેવાય છે કે બાબર પોતાના નિશ્ચયને દૃઢતાથી વળગી રહ્યો અને એણે એક જ રાતના સમયમાં પોતાની સેના પાસે પહાડી કાપી ત્યાંથી રસ્તો તૈયાર કરવાનું અવિશ્વસનીય કાર્ય કરી બતાવ્યું. તેની સેનાએ એક જ રાતમાં એક પહાડીને છેક ઊપરથી નીચે સુધી કાપીને એટલે કે ખોદીને એક એવી દરાર બનાવી નાખી જેમાં થઇને એની પૂરી સેના અને સાજો-સામાન ઠીક કિલ્લાની સામે સુધી પહોંચી ગઇ. સવારે ચંદેરીનો રાજા પોતાના કિલ્લાની બરાબર સામે પૂરી સેનાને જોઇ આશ્ચર્ચચકિત રહી ગયો. પરંતુ રાજપૂત રાજાએ જરાપણ ગભરાયા વગર પોતાના કેટલાક સિપાહીઓની સાથે ગૌરીની વિશાળ સેનાનો સામનો કરવાનો નિર્ણય લઇ લીધો અને પોતાની રાજપુતાણીઓને અંતિમ વિદાય આપી આત્મઘાતી યુદ્ધ માટે પ્રસ્થાન કર્યું. 
યુદ્ધમાં સ્વાભાવિકપણે સમસ્ત રાજપૂત સેનાનો ખાત્મા થઇ ગયો. ત્યારબાદ કિલ્લામાં સુરક્ષિત રાજ્પૂતાણીઓએ એમની જાતને આક્રમણકારી સેના દ્વારા અપમાનિત થવા કરતાં સ્વયંને જ ખત્મ કરવાનો નિર્ણય કર્યો, અને તેઓએ એક વિશાળ ચિતાનું નિર્માણ કર્યું અને બધી જ સ્ત્રીઓએ સુહાગણોનો શ્રૃંગાર ધારણ કરી સ્વયંને આ ચિતાને હવાલે કરી દિધી. જ્યારે ગૌરી અને તેની સેના કિલ્લાની અંદર પહોંચી તો એમના હાથમાં કશું જ ના આવ્યું. રાજપૂતોનું શૌર્ય અને રાજ્પૂતાણીઓના જૌહરના આઇ અવિશ્વસનીય કૃત્યથી તે એટલો બોખલાયો કે એણે ખુદના માટે આટલા મહત્ત્વપૂર્ણ કિલ્લાનો સંપૂર્ણ વિધ્વંસ કરાવી દિધો તથા ક્યારેય તેનો ઉપયોગ નહીં કર્યો. આજે પણ આ રસ્તો ટૂટેલા કિલ્લાના બુર્જો પરથી દેખાય છે, જેને ગૌરીએ એક જ રાતના સમયમાં પહાડીને ખોદાવીને તૈયાર કરાવ્યો હતો તથા એને સ્થાનીક ભાષામાં "કટા પહાડ" અથવા "કટી ઘાટી"ના નામથી ઓળખવામાં આવે છે. એમના પછીના સમયકાળમાં એક રાજાએ આ જગ્યા પર એક પત્થરનો દરવાજા લગાવડાવ્યો હતો. દરવાજાની ઊપર આજે પણ બાબરની સેના દ્વારા ચલાવવામાં આવેલી છેનિયોનાં નિશાનો જોઈ શકાય છે.

શ્રેણી:ઐતિહાસિક સ્થળો
શ્રેણી:જોવાલાયક સ્થળો
શ્રેણી:મધ્ય પ્રદેશ
શ્રેણી:ભારતના કિલ્લાઓ
જે. બી. વોટસન

**જે.બી. વોટસન** (પુરુ નામ: જ્હોન બ્રૉડ્સ વૉટસન) (૯ જાન્યુઆરી ૧૮૭૮ – ૨૫ સપ્ટેમ્બર ૧૯૫૮) અમેરિકન મનોવૈજ્ઞાનિક હતા, કે જેઓ મનોવિજ્ઞાનના ઇતિહાસમાં વર્તનવાદના સ્થાપક અને પ્રખર હિમાયતી તરીકે જાણીતા છે. આત્મા, મન તેમજ ચેતનાના વિજ્ઞાન તરીકે ઓળખાતા મનોવિજ્ઞાનને તેમણે વર્તનના વિજ્ઞાન તરીકે ઓળખાવ્યું હતું.

## જીવન
વૉટસનનો જન્મ ૯ જાન્યુઆરી ૧૮૭૮ના રોજ સાઉથ કેરોલિના (ગ્રીનવિલે) ટ્રાવેલર્સ રેસ્ટ શહેરમાં થયો હતો. વૉટસનની માતા એમા ધર્મિષ્ઠ, ઉદ્યમી, કુટુંબપરાયણ ગૃહિણી હતાં, જ્યારે વૉટસનના પિતા પિકન્સ વૉટસન વ્યસની, પ્રમાદી અને ખરાબ સોબતવાળા હતા. સ્વભાવગત અંતરને કારણે તેમનાં માતાપિતા વચ્ચે અણબનાવ ચાલ્યા કરતો અને પિતા ઘર છોડીને ઘણી વાર જતા રહેતા, તેથી તેમને આર્થિક તંગીનો અનુભવ કરવો પડતો હતો. ગ્રીનવિલે પાસેના નાનકડા ખેતરની ઊપજ પર તેમના સમગ્ર પરિવારનો નિભાવ થતો હતો. પિતા પિકન્સ વૉટસન પોતાનુ સુથારીકામ અને માકન-ચણતરનું કામ પુત્ર વૉટસનને સાથે રાખીને કરતા હતા.

વૉટસને ગ્રીનવિલેની નાનકડા પરગણા જેવી પ્રાથમિક શાળામાં પ્રારંભિક શિક્ષણ લીધું હતું. કુટુંબના પ્રતિકૂળ વાતાવરણને કારણે વૉટસનનો શાળાકિય અભ્યાસ એકંદરે નબળો રહ્યો હતો. ૧૮૯૪માં સોળ વયે તેમણે ફરમન યુનિવર્સિટીમાં પ્રવેશ મેળવ્યો, જ્યાં તેમણે મનોવિજ્ઞાન ક્ષેત્રે રસ લેવા માંડ્યો. ૧૮૯૭માં તેમણે બી.એ.ની અને ૧૮૯૯માં એમ.એ.ની ડિગ્રી મેળવી. ૧૯૦૩માં તેમણે શિકાગો યુનિવર્સિટીમાંથી પીચ.ડીની ડિગ્રી મેળવી હતી, અને ત્યાં જ તેમણે ૧૯૦૮ સુધી મદદનીશ સંશોધક તરીકે કાર્ય કર્યું હતું.

૧૯૦૪માં તેમણે શિકાગો યુનિવર્સિટીની સ્નાતક કક્ષાની વિદ્યાર્થીની મેરી સાથે લગ્ન કર્યા હતા. ૧૯૨૦માં પ્રથમ પત્નીથી છૂટાછેડા લીધા બાદ તેમણે તે જ વર્ષે પોતાની પ્રેમિકા રોઝાલી આલ્બર્ટ રેનર સાથે લગ્ન કર્યા હતા.

## પ્રદાન
વૉટસને રચનાવાદ અને કાર્યવાદનો વિરોધ કર્યો અને જણાવ્યું કે મનોવિજ્ઞાનનું વિષયવસ્તુ મન કે ચેતના નહિ પણ વર્તન છે. તેમણે વર્તનવાદને એક નિશ્ચિત અને વ્યવસ્થિત સ્વરૂપ આપ્યું, પરિણામે તેઓ વર્તનવાદના પ્રણેતા તરીકે ઓળખાયા. તેમનો ઉદ્દેશ મનોવિજ્ઞાનને આત્મલક્ષી પ્રવાહથી દૂર લઈ જઈ વસ્તુલક્ષી પ્રવાહમાં મૂકવાનો તેમજ માનવવર્તનનો વૈજ્ઞાનિક અભ્યાસ કરી શકાય છે તે બાબત સમજાવવાનો હતો. વૉટસનનો પ્રથમ ગ્રંથ *ધ બિહેવિયર* ૧૯૧૪માં, બીજો ગ્રંથ *સાયકૉલોજી ફ્રૉમ ધ સ્ટેન્ડપૉઇન્ટ ઑફ્ બિહેવિયારિષ્ટ* ૧૯૧૯માં તથા *વૉટ ઇઝ બિહેવિયારિઝમ* ૧૯૨૬માં પ્રકાશિત થયા હતા. આ ગ્રંથો માનવજાતિના બૌદ્ધિક ઇતિહાસમાં ક્રાંતિકારી હોવાનું 'ન્યૂયૉર્ક ટાઇમ્સે' નોંધ્યું હતું

વૉટસને રજૂ કરેલા સિદ્ધાંતોમાં 'ઉદ્દીપક-પ્રતિક્રિયા'નો સિદ્ધાંત આધુનિક મનોવિજ્ઞાનમાં સંપૂર્ણ રીતે સ્વીકૃતિ પામ્યો નથી. માનવવર્તનના ઘડતરમાં વાતાવરણ પર તેમણે વધુ પાડતો ભાર મૂક્યો હતો, જેને આજે વંશાનુક્રમ સંબંધી થયેલા સંશોધનો પ્રમાણે પ્રમાણભૂત ગણવામાં આવતો નથી. આમ છતાં મનોવિજ્ઞાનને આત્મલક્ષી ન ગણતાં, તેને વસ્તુલક્ષી ભૂમિકાએ મૂકવાના તેમના કાર્યની પ્રશંસા થયેલ છે.

## સંદર્ભો
## પૂરક વાચન
* 

શ્રેણી:મનોવૈજ્ઞાનિક
શ્રેણી:૧૯૫૮માં મૃત્યુ
કોચાસણા

**કોચાસણા**એ ગુજરાત રાજ્યનાં ઉત્તર ભાગમાં આવેલા બનાસકાંઠા જિલ્લાના ડીસા તાલુકાનું એક ગામ છે. ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, એરંડા, રાઇ, તમાકુ તેમ જ મગફળીની ખેતી કરવામાં આવે છે. ગામમાં પ્રાથમિક શાળા, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ફૉટૉ

શ્રેણી:ડીસા તાલુકો
ભડાણા (તા. વિરમગામ)

**ભડાણા (તા. વિરમગામ)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા અમદાવાદ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા વિરમગામ તાલુકામાં આવેલું એક  ગામ છે. ભડાણા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, ડાંગર, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:વિરમગામ તાલુકો
ઢોકળાં

**ઢોકળાં** એક બાફેલું ફરસાણ છે. તે બાફીને બનતું હોવાથી સ્વાસ્થ્યવર્ધક અને પચવામાં હલકું હોય છે. પ્રાચીન કાળમાં ન્યાતના જમણમાં ફરસાણ તરીકે ઢોકળા એક પ્રિય અને સસ્તો વિકલ્પ હતો. ઢોકળાંના વિવિધરૂપો ગુજરાતમાં પ્રચલિત છે. ઢોકળાં મુખ્યત્વે ચોખા અને ચણાની દાળમાંથી બનાવવામાં આવે છે. બિનગુજરાતી લોકો ખમણને પણ અણસમજમાં ઢોકળા કહેતા જોવા મળે છે, અથવા તો ખમણ ઢોકળા એમ પણ કહે છે. પરંતુ ગુજરાતી ભાષામાં અને ગુજરાતીઓ માટે ખમણ અને ઢોકળા એ બે તદ્દન અલગ વાનગીઓ છે.

## ઇતિહાસ 
*દુક્કિયા*, જે દાળથી બનતી ઢોકળાંની પૂર્વજ વાનગી ગણાય છે, તે જૈન ગ્રંથમાં ઇ.સ. ૧૦૬૬માં નોંધાઇ છે. ઢોકળાંનો સૌથી પહેલો ઉલ્લેખ ગુજરાતીમાં *વારાણકા સામુચ્ય* (ઇ.સ. ૧૫૨૦)માં જોવા મળે છે.

## વિવિધ રૂપો
* ચોખાના સફેદ ઢોકળાં અથવા ઈદડાં
* ચણાની દાળના એટલેકે ખમણ ઢોકળાં 
* મગની દાળના ઢોકળાં
* દૂધીના ઢોકળાં
* તૂરિયાંની છાલના ઢોકળાં
* પાલખના ઢોકળાં
* રવાના ઝટપટ ઢોકળાં

## બાહ્ય કડીઓ
* ખમણ ઢોકળાં
* ઢોકળાંના ચિત્રો 

## સંદર્ભ
શ્રેણી:ગુજરાતી ભોજન
શ્રેણી:ફરસાણ
શ્રેણી:આથો ચઢાવેલી વાનગીઓ
ઈદડાં

**ઈદડાં** એટલે સફેદ ઢોકળાં. આ ઢોકળાં ચોખા અને અડદની દાળમાંથી બનાવવામાં આવે છે.આ એક બાફેલું ફરસાણ છે. ખાવામાં સ્વાદિષ્ટ અને પચવામાં હલકાં હોય છે. આ ઢોકળાં બનાવવામાં ઘણી પૂર્વ તૈયારીની જરૂર પડે છે.

## કૃતિ
*ત્રણ ભાગ ચોખા અને એક ભાગ અડદની દાળ લઈ તેનો કરકરો લોટ દળાવો. (ઝીણાં રવા જેવો)
*આ લોટમાં હિંગ, મીઠું, ખારો (ચપટી) અને મોણ નાખો.
*આ લોટમાં ખાટી છાશ(જાડી)ઉમેરી મધ્યમ ખીરું બનાવો.
*ખીરાને ખૂબ હલાવી ને હળવું બનાવો.
*તેને હૂંફાળી જગ્યામાં ઢાંકીને મૂકો અને ૭-૧૦ કલાક આથો લાવવા મૂકો. 
*ભાવેતો આ ખીરામાં આદુ મરચાં વાટીને નાખો ફરી ખીરાને હલાવો.
*થાળીમાં તેલ ચોપડી તેમાં ખીરાને ભાવતી જાડાઈમાં પાથરો.
*આની ઉપર લાલ મરચું અથવા મરીનો ભૂકો ભભરાવો.
*આ થાળીને વરાળમાં બાફવા મૂકો.
*સીજી જાય એટલે તેને કાઢી ચાકુથી ચોરસ કાપો.

## નોંધ
*આને વઘારીને ખરા કરી ખાતા સ્વાદીષ્ટ લાગે છે.
*ગરમા ગરમ ઢોકળાં કાચા તેલ સાથે ખાઈ શકાય છે.
*ઢોકળાં કોપરાની ચટણી સાથે કે કોથમીરની ચટણી સાથે આરોગી શકાય છે.
*લોટ પલાળતી વખતે તેમાં મેથીના દાણા પણ નાખી શકાય છે.

શ્રેણી:વાનગી
શ્રેણી:ગુજરાતી વાનગી
શ્રેણી:ગુજરાતી ભોજન
શ્રેણી:આથો ચઢાવેલી વાનગીઓ
કોથમીર-મરચાંની ચટણી

**તીખી ચટણી**, **લીલી ચટણી** કે **કોથમીર-મરચાંની ચટણી** એ કોથમીર, મરચાં અને અન્ય મસાલા ભેળવીને બનાવાતી ચટણી છે. 

## કૃતિ
મિક્સરમાં ધોઈને સાફ કરેલી કોથમીર, સમારેલાં લીલા મરચાં, શિંગદાણા, દાળીયા, આદું, હળદર, જીરું, મીઠું નાંખી પીસી લો. જરૂર પ્રમાણે પાણી ઉમેરવું (પાણી ઉમેરતાં ધ્યાન રાખવું, જો શરૂઆતમાં બહુ પાણી ઉમેરાઈ જશે તો વટાતા તકલીફ પડશે, અને ઝીણું નહી વટાય). ઝીણી વટાઈ જાય એતલે તેમાં લીંબુનો રચ નીચોવો.

## નોંધ 
*જેટલું તીખું પસંદ હોય તે પ્રમાણે કોથમીર-મરચાંનું પ્રમાણ લેવું.
*તીખી ચટણીમાં પણ થોડો મીઠો સ્વાદ લાવવા માટે વાટતી વખતે તેમાં સહેજ ખાંડ ઉમેરી શકાય.
*જો ખાતા હોવ તો (બ્રાહ્મણ, જૈન, વૈષ્ણવ, સ્વામીનારાયણ ના હોવતો) ચટણીને વાટતી વખતે લીલું લસણ ઝીણું સમારીને નાંખી શકાય.
*આ ચટણીને ચટણીઓની રાણી કહી શકાય છે. આ ચટણી  ભેળ, સેવપુરી, કેનેપ્સ, સેંડવીચ જેવી વાનગીઓમાં વપરાય છે. આ ચટણી થેપલાં, ઢોકળાં, મૂઠિયાં ઈત્યાદિ ફરસાણ સાથે પણ ખાઈ શકાય છે.

શ્રેણી:વાનગી
શ્રેણી:ચટણી
શ્રેણી:ભારતીય ઉપ-વાનગીઓ
ફાગણ સુદ ૩

**ફાગણ સુદ ૩** ને ગુજરાતી માં **ફાગણ સુદ ત્રીજ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના પાંચમાં મહિનાનો ત્રીજો દિવસ છે, જ્યારે શક સંવત મુજબ વર્ષના બારમાં મહિનાનો ત્રીજો દિવસ છે. 

## તહેવારો અને ઉજવણીઓ
* 

## મહત્વની ઘટનાઓ 
*

## જન્મ
* વિ.સં ૧૯૮૨ - પ્રખ્યાત ભગવત કથાકાર ડોંગરેજી મહારાજ
*

## અવસાન
*

## સંદર્ભ
----

શ્રેણી:પંચાંગ
શ્રેણી:સમય
શીરો

300px|thumbnail|right|શીરો
**શીરો** એ લોટને ઘીમાં શેકીને તેને પાણીમાં કે દુધમાં રાંધીને બનાવવામાં આવતી મીઠી ભારતીય વાનગી છે. આ વાનગી ભોજનમાં મિષ્ટાન તરીકે ખવાય છે. આ એક ઝટપટ બનતી મીઠાઈ હોવાથી અને બનાવવામાં સરળ હોવાથી વધુ પ્રચલીત છે. ખાસ કરીને હિંદુ ધર્મના લોકોમાં ધાર્મિક પ્રસંગોમાં પ્રસાદ તરીકે શીરાનો ઉપયોગ બહોળા પ્રમાણમાં થતો હોય છે.અને એમાં પણ સત્યનારાયણની કથા વખતે શીરો પ્રસાદ માટે ખાસ બનાવવામાં આવે છે.શીરાને સ્વાદિષ્ટ બનાવવા માટે તેમાં ઇલાયચી, કાજુ, બદામ, પિસ્તાં કે ચારોળી જેવા સુકામેવાનો ઉપયોગ પણ કરવામાં આવે છે.

ઘણી જાતના શિરા બનાવવામાં આવે છે.

## વિવિધ રૂપો
*ઘઉંના લોટનો શીરો
*મગની દાળનો શીરો
*રવાનો શીરો
*બદામનો શીરો
*બટેટાનો શીરો
*અખરોટનો શીરો
*પૌંઆનો શીરો

શ્રેણી:ગુજરાતી વાનગી
શ્રેણી:ગુજરાતી ભોજન
શ્રેણી:મીઠાઈ
ફેબ્રુઆરી ૧૮

**૧૮ ફેબ્રુઆરી** નો દિવસ ગ્રેગોરીયન પંચાંગ મુજબ વર્ષનો ૪૯મો (લિપ વર્ષ દરમ્યાન પણ ૪૯મો) દિવસ છે. આ દિવસ પછી વર્ષ પુરું થવામાં ૩૧૬ દિવસ બાકી રહે છે.

## મહત્વની ઘટનાઓ 
* ૧૯૩૦ – ક્લાઇડ ટોમ્બોગને પ્લૂટોની શોધ કરી.
* ૧૯૬૫ – ગામ્બિયા યુનાઇટેડ કિંગડમથી સ્વતંત્ર થયું.
* ૨૦૦૭ – નવી દિલ્હીથી ૮૦ કિલોમીટર ઉત્તરે આવેલા પાનીપત શહેર નજીક દિવાનામાં મધરાતે સમજૌતા એક્સપ્રેસમાં બોમ્બ ધડાકા થયા.
*
## જન્મ 
* ૧૪૮૬ – ચૈતન્ય મહાપ્રભુ, ભારતીય સાધુ અને સંત (અ. ૧૫૩૪)
* ૧૮૩૬ – રામકૃષ્ણ પરમહંસ, ભારતીય રહસ્યવાદી અને યોગી (અ. ૧૮૮૬)
* ૧૮૭૧ – હેરી બ્રેર્લી, સ્ટેઇનલેસ સ્ટીલના શોધક અને ધાતુશાસ્ત્રી (અ. ૧૯૪૮)
* ૧૮૮૩ – મદનલાલ ધિંગરા, ભારતીય ક્રાંતિકારી (અ. ૧૯૦૯)
* ૧૯૦૯ – ડો. જે. જે. ચિનોય, ગુજરાતી વનસ્પતિશાસ્ત્રી (અ. ૧૯૭૮)
*
## અવસાન 
* 

## તહેવારો અને ઉજવણીઓ 
* 

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:ફેબ્રુઆરી
ફેબ્રુઆરી ૨૦

**૨૦ ફેબ્રુઆરી** નો દિવસ ગ્રેગોરીયન પંચાંગ મુજબ વર્ષનો ૫૧મો (લિપ વર્ષ દરમ્યાન પણ ૫૧મો) દિવસ છે. આ દિવસ પછી વર્ષ પુરું થવામાં ૩૧૪ દિવસ બાકી રહે છે.

## મહત્વની ઘટનાઓ 
* ૧૯૩૫ – કેરોલિન મિકેલસન એન્ટાર્કટિકામાં પગ મૂકનાર પ્રથમ મહિલા બની.

## જન્મ 
* ૧૯૦૧ – રામકૃષ્ણ રંગા રાવ, ભારતીય વકીલ અને રાજકારણી, મદ્રાસ પ્રેસિડેન્સીના છઠ્ઠા મુખ્યમંત્રી (અ. ૧૯૭૮)
* ૧૯૩૭ – રોબર્ટ હ્યુબર, જર્મન બાયોકેમિસ્ટ અને શૈક્ષણિક, નોબેલ પુરસ્કાર વિજેતા
* ૧૯૮૮ – જિયા ખાન, ભારતીય ગાયિકા અને અભિનેત્રી (અ. ૨૦૧૩)
* ૧૯૮૮ – રીહાન્ના, બાર્બાડોસ ગાયિકા, ગીતકાર અને અભિનેત્રી

## અવસાન 
* ૧૯૭૮ – લીલાવતી મુનશી,  ભારતીય રાજકારણી અને ગુજરાતી લેખિકા (જ. ૧૮૯૯)
* ૧૯૮૬ – કનુ ગાંધી, ભારતીય ફોટોગ્રાફર (જ. ૧૯૧૭)
* ૨૦૧૫ – ગોવિંદ પાનસરે, ભારતીય લેખક અને કાર્યકર્તા (જ. ૧૯૩૩)

## તહેવારો અને ઉજવણીઓ 
* વિશ્વ સામાજિક ન્યાય દિવસ

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:ફેબ્રુઆરી